text:
Na ke Jesu feela tsela e eang leholimong?
Pōtso: "Na ke Jesu feela tsela e eang leholimong?"
Karabo: “’Na ke motho ea lokileng, kahoo ke tla ea leholimong.” “Le ha e le mona ke ntse ke etsa tse ling tsa lintho tse sa lokang, feela ke etsa tse ngata tse lokileng, kahoo, ke tla ea leholimong.” “Molimo a ka se nthomelle liheleng feela ka hobane ke sa phele ho ea ka bebele. Linako li fetohile!” “Ke feela batho ba babe haholo joalo ka ba otlang bana le babolai ba tlang ho ea liheleng.”
Hona ke mehopolonyana e tloahelehileng har’a batho ba bangata, empa he, ‘nete ke hore, kaofela ke mashano. Satane, eena morena oa lefatše, o jala mehopolonyana ena likelellong tsa rōna. Ea salang morao litsela tsa hae, ke sera ho Molimo (Petrose 5:8). Satane o iketsa ea lokileng ka mehla (II Ba-Korinthe 11:14), ‘me o na le taolo holima menahano ea bohle ba sa lumellaneng le Molimo. “E leng bao molimo oa lefatše lena (Satane) o ba foufalitseng likelello, ke ho re, ba sa lumelang, ba tle ba se ke ba chabeloa ke leseli la Evangeli ea khanya ea Kreste, eo e leng setšoantšo sa Molimo” (II Ba-Korinthe 4:4).
Ke leshano ho lumela hore Molimo ha a tsotelle libe tse nyane, ‘me lihele ke tsa “batho ba babe”. Libe tsohle li re arohanya le Molimo, le “leshanonyana le lenyane feela”. Bohle re sitiloe, ‘me ha ho na ea loketseng ke ho ea leholimong ka bo eena (Ba-Roma 3:23). Ho kena leholimong ha rōna ha ho laoloe ke hore na re entse tse ngata tse ntle ho feta tse mpe hakae. Re tla lahleheloa bohle ha e ba re hopotse joalo. “’Me ha e le ka mohau, ha e sa le ka mesebetsi; hobane hoja ke ka mesebetsi, mohau e ka be e se mohau; ‘me hoja ke ka mesebetsi, e ka be e sa hlole e le ka mohau, hobane hoja ha ho joalo, mosebetsi e ka be e sa hlole e e-ba mosebetsi” (Ba-Roma 11:6). Re ka se etse letho le letle le ka re kenyang leholimong (Tite 3:5).
“Kenang ka monyako o patisaneng; hobane monyako oa timelo o hebe-hebe, le tsela e eang teng e phatlaletse, ‘me ba kenang teng ba bangata” (Mattheu 7:13). Le ha e ne e ka ba bohle ba phela ka sebe, ‘me ha ba tšepe Molimo, Molimo o ne a ke ke a ba tšoarela. “Tseo khale le neng le itsamaela ho tsona ka mokhoa oa lefatše lena, ha le ne le sa busoa ke morena ea busang matla a sebaka, e leng moea o sebetsang joale baneng ba ho se lumele” (Ba-Efese 2:2).
Nakong eo Molimo a neng a theha lefatše, le ne le hloekile. Tsohle li ne li lokile. Ea ba o bopa Adama le Eva, ‘me a ba fa tokoloho ea ho khetha ho mo sala morao le ho mo hlompha, kapa ho se etse joalo. Ea ba, Adama le Eva, ‘mōpo oa pele oa Molimo, ba oela tekong ea Satane ea ho se hlomphe Molimo, ‘me ba etsa sebe. Hona ha etsa hore ba arohane (bohle ba tlileng kamorao ho bona, le rōna) le Molimo. O lokile, ‘me o’a halalela, ‘me o tšoanetse ho ahlola sebe. Re ka se atlehe ho ea leholimo ka bo rōna. Kahoo, Molimo o entse tsela ea hore re tle re boelane le eena leholimong. “Hobane Molimo o ratile lefatše hakalo, o bile oa le nea Mora oa oona ea tsoetsoeng a ‘notši; hore e mong le e mong ea lumelang ho eena, a se ke a timela, a mpe a be le bophelo bo sa feleng” (Johanne 3:16). “Hobane moputso oa sebe ke lefu; empa neo ea mohau ea Molimo ke bophelo bo sa feleng, ka Jesu Kreste, Morena oa rōna” (Ba-Roma 6:23). Jesu o tsoaletsoe hore a tle a re ruta tsela, hape a shoele libe tsa rōna e le hore re se shoe. Matsatsi a mararo kamora lefu la hae, a tsoha bafung (Ba-Roma 4:25), a tiisa tlhōlo ea hae holima lefu. O re kopantse le Molimo, e le hore re tle re be le likamano le eena ha feela re ka lumela.
“’Me bophelo bo sa feleng, ke hore ba u tsebe, uena Molimo o ‘notši oa ‘nete, le Jesu Kreste eo u mo romileng” (Johanne 17:3). Batho ba bangata ba lumela ho Molimo, ‘me le Satane o’a lumela. Empa ho amohela pholoho, re hloka ho fetohela ho Molimo, re be le likamano le eena, re lahle libe tsa rōna, ‘me re mo sale morao. Re tšepe Jesu linthong tsohle tseo re nang le tsona le tseo re li etsang. “E leng ho loka ha Molimo ho bonoang ka tumelo ho Jesu Kreste, ho bang ho bohle, le holim’a bohle ba lumelang; hobane ha ho hosele moo” (Ba-Roma 3:22). Bebele e re ruta hore ha ho na tsela e ‘ngoe e isang pholohong ntle le Jesu. Jesu o tiisa taba ena ho Johanne 14:6, “Ke ‘na tsela, le ‘nete, le bophelo; ha ho motho ea tlang ho Ntate, ha e se ka ‘na.”
Jesu ke eena feela tsela ea ho ea pholohong, hobane ke eena feela ea ka lefellang kotlo ea libe tsa rōna (Ba-Roma 6:23). Ha ho na tumelo e ‘ngoe e rutang botebo kapa bobe ba sebe le tse ka tlisoang ke sebe. Ha ho tumelo e ‘ngoe e fanang ka tefo e sa feleng ea libe, ntle le eo Jesu Kreste a fanang ka eona. Ha ho tumelo e ‘ngoe eo mothehi oa eona e leng Molimo ‘me a kile a nka sebopeho sa motho (Johanne 1:1,14) – tsela e ‘ngoe feela eo sebe se neng se ka lefelloa ka eona. Jesu o ne a tšoanetse hore e be Molimo e le hore a tle a lefelle libe tsa rōna. Jesu o ne a tšoanetse hore e be motho a tle a tsebe ho shoa. Pholoho e teng ka tumelo ho Jesu Kreste! “’Me ha ho poloko ho e mong; hobane ha ho lebitso le leng tlas’a leholimo, leo batho ba le neiloeng, leo re ka bolokehang ka lona” (Liketso 4:12).
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Na ke Jesu feela tsela e eang leholimong?


c: text/html

text:
Nka tseba joang thato ea Molimo ka bophelo ba ka? Bebele e reng ka ho tseba thato ea Molimo?
Pōtso: "Nka tseba joang thato ea Molimo ka bophelo ba ka? Bebele e reng ka ho tseba thato ea Molimo?"
Karabo: Ho na le lintlha tse peli tse ka u thusang ho tseba thato ea Molimo ka boemo boo u leng kahare ho bona. (1) Etsa bonnete ba hore seo u se kōpang kapa u batlang ho se etsa ha se hanyetsane le Bebele. (2) Etsa bonnete ba hore seo u se kōpang kapa u batlang ho se etsa se tlisa thoriso ho Molimo hape se tla u thusa ho hola moeeng. Haeba tsena tse peli li nepahetse empa Molimo a sa u fe seo u se kōpang – E tla be e le hore ha se thato ea Molimo hore u fumane seo u se kōpang. Kapa, mohlomong u tšoanetse ho lebella nakonyana e itseng. Ho tseba thato ea Molimo ho ka ba thata ka nako e ‘ngoe. Batho ba batla hore Molimo a ba joetse seo ba tšoanetseng ho se etsa – moo ba ka sebetsang, moo ba ka phelang, hore ba nyalane le bo mang, le tse ling. Ba-Roma 12:2 e re bolella hore “Hape le se ke la ipapisa le lefatše lena, le mpe le fetohe ka nchafalo ea kelello ea lōna, le tle le lemohe ho ratoang ke Molimo – ho molemo, ho khahlehang, ho phethehileng.”
Molimo ha a fane ka litaba tse totobetseng ka mehla. Molimo o re lumella ho etsa khetho malebana le tseo tsohle. Qeto eo Molimo a sa rateng ha re e etsa ke ea ho etsa sebe kapa ho sitisa thato ea Hae. Molimo o rata ha re etsa liqeto tse lumellanang le thato ea Hae. Joale u ka tseba thato ea Molimo ka uena joang? Ha u tsamaea haufi le Morena ‘me u lakatsa ka ‘nete thato ea Hae bakeng sa bophelo ba hao – Molimo o tla beha litakatso tsa Hae pelong ea hao. Taba khōlō ke ho batla thato ea Molimo, e seng ea hao. “U ikhahlisetse ho JEHOVA, ‘me O tla u nea se batloang ke pelo ea hao” (Pesaleme ea 37:4). Haeba Bebele ha e bue khahlanong le eona ‘me e ka u holisa moeeng – Bebele e u “lokolla” ho etsa qeto le ho sala pelo ea hao morao.
Khutlela leqepheng la lehae la
Sesotho
Nka tseba joang thato ea Molimo ka bophelo ba ka? Bebele e reng ka ho tseba thato ea Molimo?

robotstxt: allowed

filter: keep


text:
Afrika Borwa
Afrika Borwa ke naha e borwa ba Afrika. E na le diporofense tse borobong. Diporofense tsa teng ke Freistata, Kwazulu-Natala, Gauteng, Limpopo, Mpumalanga, Kapa Leboya, Kapa Botjhabela, Kapa Bophirimela le Leboya Bophirimela. Afrika Borwa e na le dipou tse leshome le motso o le monngwe tse buang ke setshaba sa teng.
Contents
Histori[edit | edit source]
Rephabliki[edit | edit source]
Thuto ya lefatshe[edit | edit source]
Baahi[edit | edit source]
Afrika Borwa ke naha e nang le batho 52 million, ke naha enang le botjhaba, maleme a fapaneng a puo le mefuta e fapane ya ditumelo.
Thuto ya tsa moruo[edit | edit source]
Afrika Borwa ke naha ya bobedi e kgolo kontinenteng ya Afrika ka mora Nigeria.
Lipoloti[edit | edit source]
Afrika Borwa ke Naha ebuswang ka palamente.


text:
Bohlokoa ba kolobetso ea Mokreste ke bo feng?
Pōtso: "Bohlokoa ba kolobetso ea Mokreste ke bo feng?"
Karabo: Kolobetso ea Mokreste, ho latela Bebele, ke bopaki bo kantle, bo bonahalang ba se etsahetseng kahare ho bophelo ba molumeli. Kolobetso ea Mokreste e hlalosa boikamahanyo ba molumeli le lefu la Kreste, ho patoa ha Hae, le tsoho ea Hae. Bebele e re, “Ana ha le tsebe hobane rōna bohle ba kolobelitsoeng ho Jesu Kreste, re kolobelitsoe lefung la hae na? Ka baka leo, re ile ra patoa le eena ka ho kolobetsoa lefung, hore, joalo kaha Kreste a tsositsoe bafung ke khanya ea Ntat’ae, ka mokhoa o joalo le rōna re tsamaee ka bophelo bo bocha” (Ba-Roma 6:3-4). Kolobetsong ea Mokreste, ketso ea ho ineloa ka metsing e tšoantša ho patoa le Kreste. Ketso ea ho tsoa ka metsing e tšoantša ho tsoha ha Kreste.
Kolobetsong ea Mokreste, ho na le litlhoko tse peli pele motho a kolobetsoa: (1) motho ea kolobetsoang o tšoanetse a be a tšepile Jesu Kreste e le Mopholosi, ‘me (2) motho eo o tšoanetse hore e be o utloisisa seo kolobetso e se bolelang. Ha motho a tseba Jesu Kreste e le Morena Jesu le Mopholosi, o utloisisa hore kolobetso ea Mokreste ke ketso ea boikokobetso ka ho phatlalatsa tumelo ea hae ho Kreste, ‘me o batla ho kolobetsoa – kahoo ha ho lebaka la ho thibela molumeli ho ka kolobetsoa. Ho latela Bebele, kolobetso ea Mokreste ke ketso ea boikokobetso feela, phatlalatso ea tumelo ea motho ho Kreste feela bakeng sa pholoho. Kolobetso ea Mokreste e bohlokoa kaha e le mokhoa oa ho ikokobetsa – ke ho phatlalatsa tumelo ho Kreste le boitlamo ho Eena, le boikamahanyo le lefu la Kreste, ho patoa ha hae, le tsoho ea hae.
Khutlela leqepheng la lehae la
Sesotho
Bohlokoa ba kolobetso ea Mokreste ke bo feng?


text:
Na ho na le bophelo kamora lefu?
Pōtso: "Na ho na le bophelo kamora lefu?"
Karabo: Na ho na le bophelo kamora lefu? Bebele e re bolella ho re, “Motho ea tsoetsoeng ke mosali o na le matsatsi a se makae, ‘me o khotše litsietsi. Oa mela, o khaoloa joalo ka palesa, o feta joalo ka seriti, ‘me ha ahlole a e-ba teng….Hoja motho ea shoang a ka boela a phela” (Jobo 14:1-2,14)?
Joalo ka Jobo, e ka ‘na ea ba bohle re kile ra ipotsa potso ena. Ha ntle-ntle, ho etsahala eng ho rōna kamora hore re shoe? Na re fella tje fela? Na bophelo bo bolela ho tloha le ho khutlela lefatšeng ho tla phetha merero ea rōna? Na re tla ea sebakeng se le seng bohle, kapa re ea libakeng tse fapaneng? Na ke ‘nete hore, ho na le leholimo le lihele, kapa ke mehōpōlo feela?
Bebele e re bolella hore ho na le bophelo kamora lefu, ‘me ke bophelo bo sa feleng, bo hlollang. “Taba tseo Molimo o li lokiselitseng ba o ratang, ke tseo leihlo le sa kang la li bona, tseo tsebe e sa kang ea li utloa, tse sa kang tsa itlhahela pelong ea motho“ (I Ba-Korinthe 2:9). Jesu Kreste, Molimo ka nama, o tlile lefatšeng ho tla re fa mpho ena ea bophelo bo sa feleng. “Athe o hlabetsoe libe tsa rōna, a tetekoa ka baka la makhopo a rōna; kotlo e re tlisetsang khotso e mo oetse holimo, ‘me re pholosoa ke maqeba a hae” (Esaia 53:5).
Jesu o nkile kotlo e lokelang e mong le e mong oa rōna ‘me a tela bophelo ba hae. Kamora matsatsi a mararo, a pakahatsa tlhōlo ea hae holima lefu ka ho tsoa lebitleng, ka Moea le ka nama. A ba lefatšeng matsatsi a mashome a mane ‘me a bonoa ke likete-kete tsa batho pele a ka nyolohela lelapeng la habo la bophelo bo sa feleng, leholimong. Ba-Roma 4:25 e re, “E leng eena ea teletsoeng lefu ka baka la lib etsa rōna, ‘me o tsositsoe ho re bea ba lokileng,”
Ho tsoha ha Kreste e bile ketsahalo e ileng ea ngoloa ka mokhoa o nepahetseng. Moapostola Pauluse a qholotsa batho ho botsa ba boneng ka mahlo ketsahalo ena, ka bonnete ba eona, ‘me ho ne ho se ea hanyetsang bonnete ba eona. Tsoho ea Jesu ke lejoe la motheo tumelong ea mokreste; hobane Kreste o ile a tsosoa bafung, re ka ba le tumelo ea hore le rōna re tla tsosoa.
Pauluse o ‘nile a laea bakreste ba nakong ea pele ba neng ba sa lumellane le taba ena: “Ekare ha ho rutoa hore Kreste o tsohile bafung, ana ba bang har’a lōna ba bolela joang hore tsoho ea bafu e sieo? Hobane ekare ha tsoho ea bafu e le sieo, ekaba Kreste le eena ha a ka a tsoha” (I Ba-Korinthe 15:12-13).
Kreste e bile letsibolo la kotulo e ntle ea ba tlang ho tsosetsoa bophelong hape. Ho shoa ha nama ho tlile ka motho a le mong, Adama, eo bohle re amanang le eena. Empa bohle ba nkeloa lelapeng la Molimo ka tumelo ho Jesu Kreste, ba tla fuoa bophelo bo bocha (I Ba-Korinthe 15:20-22). Joalo feela, kaha Molimo o ile oa tsosa ‘mele oa Jesu, o tla tsosa ‘mele ea rōna bafung nakong eo Jesu a khutlang (I Ba-Korinthe 6:14).
Le ha re tla tsosoa bohle, ha se bohle ba tlang ho ea leholimong. Motho e mong le e mong o lokela ho etsa khetho, a sa phela, ea hore na o batla ho ea bophelong bo sa feleng kae. Bebele e re joetsa hore re tla shoa ha ‘ngoe, ‘me kamorao ho moo re tla ea ka pele ho setulo sa kahlolo (Ba-Heberu 9-27). Ba entsoeng ba lokileng ba tla ea leholimong, ha ba sa lumelang ba tla isoa bōhlōkōng bo sa feleng, kapa liheleng (Mattheu 25:46).
Lihele joalo ka leholimo, ha se mehopolo feela, ke sebaka se teng. Ke moo ba sa lumelang ba tlang ho utloa khalefo e sa feleng ea Molimo. Ba tla utloa bōhlōkō maikutlong, kelellong le ‘meleng ba ntse ba utloa ka mokhoa o hlakileng tšoabo, ho ikoahlaha le ho nyeliseha.
Lihele li hlalosoa e le sekoti (Luka 8:31; Tšenolo 9:1), hape e le letša la mollo le sebabole moo ba leng teng, ba tlang ho utloisoa bōhlōkō bosiu le motšehare ka ho sa feleng (Tšenolo 20:10). Liheleng ho tla ba le lillo le litsikitlano tsa meno, ho bolelang bōhlōkō le khalefo e khōlō (Mattheu 13:42). Ke “moo sebōkō sa bona se sa shoeng, le mollo o sa timeng” (Mareka 9:48). Molimo ha a thabisoe ke lefu la baetsalibe, empa o lakatsa ha ba fetohela libe tsa bona e le hore ba tle ba phele (Ezekiele 33:11). Empa a ka se re qobelle ho ikokobetsa; ha re khetha ho mo furalla, ha a na khetho e ‘ngoe ntle le ho re fa seo re se batlang - e leng ho phela ntle le eena.
Bophelo lefatšeng ke teko – tokisetso ea se tlang ho latela. Sebakeng sa ba lumetseng, sena ke bophelo bo sa feleng boteng ba Molimo ka linako tsohle. Re etsoa ba lokileng joang e le hore re fumane bophelo boo, bo sa feleng? Tsela e ‘ngoe feela - ka tumelo le tšepo ho Mor’a Molimo, Jesu Kreste. Jesu a re, “Ke ‘na tsoho le bophelo; ea lumelang ho ‘na, leha a shoele o tla tsoha. E mong le e mong ea phelang, ‘me a lumetse ho ‘na, a ke ke a shoa le ka mohla o le mong (Johanne 11:25-26).
Mpho e sa lefelloeng ea bophelo bo sa feleng ho bohle e teng, feela e hloka hore re itime menate ea lefatše ‘me re itelle Molimo “Ea lumelang ho Mora, o na le bophelo bo sa feleng; ‘me ea sa lumeleng ho Mora, a ke ke a bona bophelo, empa bohale ba Molimo bo sala holim’a hae” (Johanne 3:36). Re ka se fuoe monyetla oa ho kōpa tšoarelo ea libe tsa rōna kamora hore re shoe, hobane hang ha re bona sefahleho sa Molimo re tla qoseha ho lumela ho eena. Molimo o batla hore re tle ho eena ka tumelo le lerato e sa le joale. Ha re amohela lefu la Jesu Kreste e le tefo ea liketso tsa rōna tsa bohlaba-phieo ho Molimo, ha re tšepisoe bophelo bo nang le moelelo mona lfatšeng feela, empa le bophelo bo sa feleng, boteng ba Kreste.
Ha u batla ho amohela Jesu Kreste e le Mopholosi oa hao, mohlala oa thapelo eo u ka e rapelang ke ona. Hopola hore, ho rapela thapelo ena kapa e ‘ngoe feela, ha ho na ho u pholosa. Ke ho tšepa Kreste feela ho ka u pholosang sebeng. Thapelo ena e hlahisa feela tumelo ea hao ho Molimo le ho leboha hore o fana ka pholoho. “Molimo, kea tseba hore ke bile le litšito ho uena, ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena ke tšoareloe. Ke fetohela libe tsa ka ‘me ke beha tšepo ea ka ho uena e le hore ke fumane pholoho. Kea u leboha ka mohau oa hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Na ho na le bophelo kamora lefu?


text:
Bebele e re eng ka ho ntša boshome ha Mokreste?
Pōtso: "Bebele e re eng ka ho ntša boshome ha Mokreste?"
Karabo: Boshome ke taba eo Bakreste ba bangata ba nang le bothata ka eona. Likerekeng tse ngata ho tiisoa taba ea ho ntša boshome ho feta tekanyo. Leha ho le joalo, Bakreste ba bangata ba hana ho amohela thibelo ea Bebele ea hore ho tlohelloe ho ntša likabelo ho Morena. Boshome / ho fana ho reretsoe hore e be thabo, tlhohonolofatso. Ka bomali-mabe, ha se se etsahalang kerekeng matsatsing ana.
Boshome ke taba ea Testamente ea Khale. Boshome e ne e le tlhoko ea molao moo bana ba Iseraele bohle ba neng ba tšoanetse ho fana ka 10% ea tsohle tseo ba li fumaneng ‘me ba li ise Tenteng ea pokano / ntlong ea thapelo (Livitike 27:30; Numere 18:26; Deuteronoma 14:24; II Likronike 31:5). Ba bang ba utloisisa boshome ba Testamente ea Khale e le mokhoa oa ho lefa lekhetho e le ho ka thusa baruti le ba-Levi bakeng la boitelo ba bona. Ha ho moo Testamente e Ncha e re laelang, kapa hona ho khothaletsa hore Bakreste ba ntše boshome ka mokhoa ona o tlamang. Pauluse o re balumeli ba beelle ka thōko karolo ea se ba se fumanang e le hore batle ba tšehetse kereke (I Ba-Korinthe 16:1-2).
Ha ho moo Testamente e Ncha e bolelang hore karolo eo ea boshome e be kae, empa e re feela e tšoanetse ho ba ka ho “lekanye ka see a sitsitsoeng ka sona” (I Ba-Korinthe 16:2). Kereke ea bokreste e nkile 10% Testamenteng ea Khale ‘me ea e sebelisa e le karolo eo “bonyane” e ka ntšoang ke Mokreste. Leha e le mona Testamente e Ncha e sa bontše hore na ho ka ntšoa chelete e kae, e bua ka bohlokoa le melemo ea ho fana. Ba tšoanetse ho fana ho latela kamoo ba ka khonang kateng, “a lekanye ka see a sitsitsoeng ka sona.” Ka nako e ‘ngoe sena se bolela hore motho a ka fana ho feta boshome, ka nako e ‘ngoe e ka ba ka tlaase ho boshome. Ho ka laoloa ke bokhoni ba ea fanang le litlhoko tsa kereke. Mokreste e mong le e mong o tšoanetse ho rapela ‘me a batle bohlale ba Molimo hore na a ka ntša boshome le / kapa hore na a ntše hakae (Jakobo 1:5). “E mong le e mong a ntše kamoo a seng a lekantse pele kateng, pelong ea hae; e seng ka ho soaba, leha e le ka ho khannoa; hobane Molimo o rata ea fanang a thabile” (II Ba-Korinthe 9-7).
Khutlela leqepheng la lehae la
Sesotho
Bebele e re eng ka ho ntša boshome ha Mokreste?


text:
Nka fumana tšoarelo joang ho tsoa ho Molimo?
Pōtso: "Nka fumana tšoarelo joang ho tsoa ho Molimo?"
Karabo: Liketso 13:38 e re, “Banna ba heso, tsebang ka hoo hobane tšoarelo ea libe le e boleletsoe ka eena.”
Tšoarelo ke eng, ‘me ke e hlokela eng?
Lentsoe “tšoarelo” le bolela ho hlakoloa ha letlapa, ho leballa, ho hlakola melato. Ha re foselitse batho, re hloka hore ba re tšoarele e le hore likamano li lule li le ntle. Tšoarelo ha e fanoe hobane motho ea e hlokang a lokeloa ke eona. Ha ho motho ea lokeloang ke tšoarelo. Tšoarelo ke ketso ea lerato, mosa, le mohau. Tšoarelo ke ho khetha ho se tšoare motho e mong ka pelo, ho sa natsoe hore na o entse eng.
Bebele e re joetsa hore bohle re hloka tšoarelo ho tsoa ho Molimo. Re sitiloe bohle. Moeklesia 7:20 o re, “Ka ‘nete, ha ho motho ea lokileng lefatšeng ea ntseng a etsa hantle, a sa tšohe a etsa sebe.” I Johanne 1:8 o re, “Ha re re, ha re na sebe, rea ithetsa, ‘me ‘nete ha e eo ho rōna.” Libe tsohle ke ketso ea bohlaba-phieo ho Molimo (Pesaleme ea 51:4). Kahoo, re tsietsing ea tšoarelo ea Molimo. Ha libe tsa rōna li sa tšoareloe, re tla phela ka ho sa feleng tsuong ea tsona (Mattheu 25:46; Johanne3:36).
Tšoarelo- Nka e fumana joang?
Re leboha hobane Molimo o lerato hape o mohau- O lakatsa ho tšoarela libe tsa rōna! II Petrose 3:9 o re bolella ho re, “Morena ha a liehise lipallo tsa hae, joalo ka ha ba bang ba lekanya hobane tieho e teng; empa o sa mameletse ka baka la rōna; hobane ha a rate ha ba bang ba ka timela, empa o rata hore bohle ba finyelle pakong.” Molimo o lakatsa ho re tšoarela, kahoo o etsa hore ho be le mokhoa oa ho fumana tšoarelo.
Kotlo e lokelang libe tsa rōna ke lefu. Karolo ea pele ea Ba-Roma 6:23 e re, “Hobane moputso oa sebe ke lefu; empa neo ea mohau ea Molimo ke bophelo bo sa feleng, ka Jesu Kreste, Morena oa rōna.” Re lokeloa ke kotlo ea bōhlōkō bo sa feleng ka lebaka la libe tsa rōna. Molimo moralong oa hae o nepahetseng, o ile oa eba motho- Jesu Kreste (Johanne 1:1,14). Jesu o shoele sefapanong, a nka kotlo e re lokelang- lefu. II Ba-Korinthe 5:21 e re ruta, “Hobane ea sa kang a tseba sebe, Molimo o mo entse sebe ka baka la rōna, re tle re beoe ka eena ba lokileng pel’a Molimo.” Jesu a shoa sefapanong, a nka kotlo e re lokelang! Joalo ka Molimo, lefu la hae le fane ka tšoarelo ho lefatše lohle. I Johanne 2:2 e re, “Ke eena e leng pheko ea libe tsa rōna; e seng ea tsa rōna feela, empa e le le ea tsa lefatše lohle.” Jesu o tsohile bafung a bolela tlhōlo ea hae holima sebe le lefu (I Ba-Korinthe 15:1-28). Ho rorisoe Molimo, ka lefu le tsoho ea Jesu Kreste. Karolo ea bobeli ea Ba-Roma 6:23 ke ‘nete, “…empa neo ea mohau ea Molimo ke bophelo bo sa feleng, ka Jesu Kreste, Morena oa rōna.”
U batla hore libe tsa hao li tšoareloe? Na u na le mohopolo o u tšoenyang, oa ho ipeha molato, o sitoang ho tloha kelellong ea hao? Tšoarelo ea Molimo e teng ha feela u ka ba le tumelo ea hore Jesu Kreste ke Mopholosi oa hao. Ba-Efese 1:7 e re, “Ke ka ho eena re nang le topollo ka mali a hae, ke ho re, tšoarelo ea litšito, ka monono oa mohau oa hae.” Jesu o lefile melato sebakeng sa rōna e le hore re tle re tšoareloe. Seo u tšoanetseng ho se etsa ke ho kōpa hore Molimo a u tšoarele ka Jesu, u lumela hore Jesu o shoele e le ho lefella libe tsa hao- ‘me o tla u tšoarela! Johanne 3:16-17 e tšetse molaetsa o hlollang, “Hobane Molimo o ratile lefatše hakalo, o bile oa le nea Mora oa oona ea tsoetsoeng a ‘notši; hore e mong le e mong ea lumelang ho eena, a se ke a timela, a mpe a be le bophelo bo sa feleng. Hobane Molimo o romile Mora oa oona lefatšeng, e seng hore a ahlole lefatše, empa e le hore lefatše le bolokoe ke eena.”
Tšoarelo- Na e bobebe hakalo?
Ho joalo, e bobebe hakalo! U ka se be boemong ba ho lokeloa ke tšoarelo ho tsoa ho Molimo. U ka se lefelle tšoarelo ea Molimo. Seo u ka se etsang ke ho e amohela, ka tumelo, ka mohau le mosa oa Molimo. Ha eba u lakatsa ho amohela Jesu Kreste e le Mopholosi oa hao, e le hore u fumane tšoarelo ho tsoa ho Molimo, rapela thapelo ena. Ho rapela thapelo ena kapa e ‘ngoe feela, ha ho na ho u pholosa. Ke feela ha u tšepa hore Jesu Kreste a ka fana ka tšoarelo ea libe. Thapelo ena e hlahisa tumelo ea hao ho Molimo le ho leboha hore o fana ka tšoarelo. “Molimo, kea tseba hore ke bile le litšito ho uena ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena ke tšoareloe. Ke fetohela libe tsa ka ‘me ke beha tšepo ea ka ho uena e le hore ke fumane pholoho. Kea u leboha ka mohau hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la Sesotho
Nka fumana tšoarelo joang ho tsoa ho Molimo?


text:
Ho bolela eng ho amohela Jesu e le Mopholosi oa hao?
Pōtso: "Ho bolela eng ho amohela Jesu e le Mopholosi oa hao?"
Karabo: Na u kile oa amohela Jesu Kreste joalo ka Mopholosi oa hao? Pele u ka araba, ntumelle ho hlalosa pōtso ena. E le ho ka utloisisa pōtso ena hantle, u tla tlameha ho utloisisa “Jesu Kreste,” “oa hao” le “Mopholosi” pele.
Ke mang Jesu Kreste? Batho ba bangata ba nka Jesu Kreste e le motho ea hantle, tichere e ntle, le hore ke moprofeta oa Molimo. Lintho tsena li hlile li nepahetse ka Jesu, le ha li sa hlalose, ka ‘nete, hore na ke mang. Bebele e re bolella hore Jesu ke Molimo ka nama, Molimo a ba motho (ithute Johanne 1:1, 14). Molimo o tlile lefatšeng ho tla re ruta, ho re folisa maloetse, ho re khalema, ho re tšoarela – ‘me a re shoele! ‘Me Jesu ke Molimo, Mothehi, Mobusi. Na u se u mo amohetse Jesu eo.
Mopholosi ke eng, ‘me hobaneng ha re mo hloka? Bebele e re joetsa hore bohle re sitiloe, bohle re entse liketso tsa sebe (Ba-Roma 3:10-18). Ka lebaka la sebe sa rōna, re lokeloa ke khalefo le kahlolo ea Molimo. Kahlolo ea libe khahlanong le Molimo ea sa feleng, ke kotlo e sa feleng (Ba-Roma 6:23; Tšenolo 20:11-15). Ke kahoo, re hlokang Mopholosi!
Jesu Kreste, o tlile lefetšeng ‘me a shoa sebakeng sa rōna. Lefu la Jesu, joalo ka Molimo ka nama, e bile tefo e sa feleng ea libe tsa rōna (II Ba-Korinthe 5:21). Jesu o shoele e le hore a lefelle libe tsa rōna (Ba-Roma 5:8). Jesu o lefile theko eo e le hore re se e lefe. Tsoho ea Jesu bafung e netefalitse hore lefu la hae le ne le lekane ho lefella kotlo ea libe tsa rōna. Ke kahoo Jesu e leng eena feela Mopholosi (Johanne 14:6; Liketso 4:12)! Na u tšepa Jesu e le Mopholosi oa hao?
Na Jesu ke Mopholosi “oa hao”? Batho ba bangata ba nka bokreste e le ho kena kereke, ho phetha litloaelo le ho se etse libe tse itseng. Hoo, ha se bokreste. Bokreste ba ‘nete ke likamano tsa hao le Jesu Kreste. Ho amohela Jesu e le Mopholosi oa hao, ho bolela ho beha tumelo le tšepo ea hao ho eena. Ha ho ea ka tšoareloang ka lebaka la ho etsa liketso tse itseng. Tsela feela ea ho pholoha, ke ea ho amohela Jesu e le Mopholosi oa hao, ho tšepa lefu la hae e le tefo ea melato ea rōna, le tsoho ea hae e le tiisetso ea bophelo bo sa feleng (Johanne 3:16). Na Jesu ke Mopholosi oa hao?
Ha eba u batla ho amohela Jesu Krete e le Mopholosi oa hao, bua mantsoe a latelang a Molimo. Tseba hle, hore ho rapela thapelo ena kapa e ‘ngoe feela, ho ka se u pholose. U tla pholosoa libeng tsa hao feela ke Kreste. Thapelo ena e mpa feela e hlahisa ho Molimo tumelo ea hao ho eena, le ho mo leboha bakeng sa ho fana ka pholoho. “Molimo kea tseba hore ke entse sebe khahlanong le uena ‘me ke lokeloa ke kotlo. Empa Jesu Kreste o nkile kotlo e neng e ntokela e le hore ka tumelo ho eena, ke tle ke tšoareloe. Ka thuso ea hao, ke tlohella libe tsa ka ‘me ke beha tšepo ea ka ho uena sebakeng sa pholoho. Kea u leboha ka mohau oa hao o hlollang le tšoarelo - mpho ea bophelo bo sa feleng! Amen!”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la Sesotho
Ho bolela eng ho amohela Jesu e le Mopholosi oa hao?


text:
Na khalalelo ea Kreste e bontšitsoe ka Bebeleng?
Pōtso: "Na khalalelo ea Kreste e bontšitsoe ka Bebeleng?"
Karabo: Ho ekeletsa linthong tse khethehileng tseo Jesu a ipoletseng a le tsona, barutuoa ba hae le bona ba hlokomela khalalelo ea Kreste. Ba boletse ha Jesu a ne a na le tokelo ea ho tšoarela libe – ntho e ka etsoang feela ke Molimo joalo kaha ele Molimo ea khentšoang ke sebe (Liketso 5:31; Ba-Kolose 3:13; cf. Pesaleme ea 130:4; Jeremia 31:34). Se batlang se tšoana le sena se sa tsoa boleloa, Jesu o boetse o boleloa e le ea tlang ho “ahlola ba phelang le ba shoeleng” (II Timothea 4:1). Thomase o ile a llela ho Jesu, “Morena oa ka le Molimo oa ka” (Johanne 20:28). Pauluse o bitsa Jesu “Molimo o moholo, Jesu Kreste, ‘Moloki oa rōna” (Tite 2:13), hape o supa hore pele a tsoaloa Jesu o ne a le teng ka “sebopeho sa Molimo” (Ba-Filipi 2:5-8). Sengoli ho Ba-Heberu se re ka Jesu “Molimo, terone ea hao e tiile ka ho sa feleng” (Ba-Heberu 1:8). Johanne o re, “Lentsoe le ne le le tšimolohong, ‘me Lentsoe le ne le le ho Molimo, ‘me Lentsoe [Jesu] e ne e le Molimo.” (Johanne1:1). Mehlala ea litemana tse rutang ka khalalelo ea Kreste e mengata (sheba Tšenolo 1:17; 2:8; 22:13; I Ba-Korinthe 10:4; I Petrose 2:6-8; cf. Pesaleme ea 18:2; 95:1; I Petrose 5:4; Ba-Heberu 13:20), empa o le mong oa mehlala ena o lekane ho paka hore balateli ba ne ba mo nka a halalela.
Jesu o fuoa mabitso a neng a bitsoa Yahweh feela (lebitso le hlomphehang la Molimo) ka Testamenteng ea Khale. Lebitso lena la Testamenteng ea Khale “molopolli” (Pesaleme ea 130:7; Hosea 13:14) ke la Jesu ka Testamenteng e Ncha (Tite 2:13; Tšenolo 5:9). Jesu o bitsoa Emmanuele (“Molimo o na le rōna” ka ho Mattheu 1). Ka ho Zakaria 12:10, ke Yahweh ea reng, “’me ba tla talima ho ‘na eo ba mo hlabileng.” Empa Testamente e ncha e bolela sena holim’a ho thakhisoa ha Jesu (Johanne 19:37; Tšenolo 1:7). Haeba ke Yahweh ea hlabiloeng ‘me a shejoa, hape e bile ke Jesu ea ileng a hlajoa ‘me a ba a shejoa, hona ho bolela hore Jesu ke Yahweh. Pauluse o hlalosa ha Esaia 45:22-23 e bua ka Jesu ho Ba-Filipi 2:10-11. Ho feta mona lebitso la Jesu le sebelisoa le la Yahweh thapelong “A le ke le neoe mohau le khotso ke Molimo Ntate, le ke Morena oa rōna Jesu Kreste” (Ba-Galata 1:3; Ba-Efese 1:2). Sena e ka be e le thohako ha e ne e le hore Jesu ha a halalele. Lebitso la Jesu le hlaha le la Yahweh moo Jesu a reng “le ba kolobetse ka lebitso [bonngoeng] la Ntate le la Mora, le la Moea o Halalelang” (Mattheu 28:19; sheba hape II Ba-Korinthe 13:14).
Liketso tse ka fihleloang feela ke Molimo li behoa holim’a Jesu. Jesu ha a ka a tsosa bafu feela (Johanne 5:21; 11:38-44), le ho tšoarela libe (Liketso 5:31; 13:38), O hlolile le ho tšehetsa lefatše (Johanne 1:2; Ba-Kolose 1:16-17)! Ntlha ena e boetse e tiisoa ke ha motho a sheba taba ea hore Yahweh o itse o ne a le ‘notši tšimolohong (Esaia 44:24). Ho feta mona, Kreste o na le semelo seo e leng feela ea halalelang ea ka bang le sona: ho ba teng ka ho sa feleng (Johanne 8:58), ho ba hohle (Mattheu 18:20; 28:20), ho tseba tsohle (Mattheu 16:21), ho ba matla ‘ohle (Johanne 11:38-44).
Joale ke ntho e ‘ngoe ho ipitsa Molimo kapa ho etsa hore motho a lumele hore ke ‘nete, hape ke ntho e ‘ngoe e fapaneng hole ho pakahatsa hore e fela e le ‘nete. Jesu o fane ka mehlolo e mengata e le ho ka netefatsa taba ea ho ipolela a halalela hape o bile a tsoha bafung. E meng ea mehlolo ea Jesu e kenyelletsa ho fetola metsi veine (Johanne 2:7), ho tsamaea holim’a metsi (Mattheu 14:25), ho ngatafatsa lintho tse ka tšoarehang (Johanne 6:11), ho folisa lifofu (Johanne 9:7), lihlotsa (Mareka 2:3), le ba kulang (Mattheu 9:35; Mareka 1:40-42), le ho tsosa batho bafung (Johanne 11:43-44; Luka 7:11-15; Mareka 5:35). Ho feta moo, Jesu ka bo-eena o tsohile bafung. Ha ho taba e tšoanang le tsoho eo litumelo tse ling li hlileng li buang ka eona ka mokhoa o matla ‘me ha ho na tiisetso e fetang ena. Ho ea ka Dr. Gary Habermas, ho na le lintlha tse ka bang leshome le metso e ‘meli tseo esitanang le baithuti bao e seng ba Bakreste ba ka li lumelang:
1. Jesu o shoele ka ho thakhisoa.
2. O ile a patoa.
3. Lefu la hae la etsa hore barutuoa ba sareloe ‘me ba lahleheloe ke tšepo.
4. Lebitla la Jesu le ile la fumanoa (kapa la boleloa le fumanoe) le se na letho matsatsinyana ha morao.
5. Barutuoa ba lumela hore ba bone ho hlaha ha Jesu ea tsohileng.
6. Kamora mona barutuoa ba fetoha ho tloha ho belaeleng ho ba balumeli ba sebete.
7. Sena e bile khubu ea taba melaetseng eo ho neng ho rutoa ka eona kerekeng ea pele.
8. Molaetsa ona o ile oa rutoa Jerusalema.
9. Ka lebaka la molaetsa ona, kereke e ile ea hlaha ‘me ea hola.
10. Letsatsi la ho tsoha, Sontaha, la nka sebaka sa sabatha (Moqebelo) e le letsatsi la mantlha la ho khumamela.
11. Jakobo, ‘melaeli, o ile a fetoloa ha a ne a lumela hore o bone Jesu ea tsohileng bafung.
12. Pauluse, sera sa Bokreste, a fetoloa ke ketsahalo e etsahetseng ho eena eo a neng a lumela hore e bile ho hlaha ha Jesu ea tsohileng bafung.
Le ha e ne e-ba motho e mong o ne a ka hanyetsa lintlha tse totobetseng tjena, ke tse fokolang feela tse hlokahalang ho pakahatsa tsoho ea hae le ho theha evangeli: Lefu la Jesu, ho patoa, ho tsoha, le ho hlaha ha hae (I Ba-Korinthe 15:1-5). Le ha e le mona, ho ena le mehopolo e ‘maloa e ka hlalosang tse ling tsa lintlha tse peli tse kaholimo, ha e le tsoho eona e hlalosa tsohle. Bahanyetsi ba lumela hore barutuoa ba ipolela ba bone Jesu ea tsohileng. Mashano kapa tsona litoro li ke ke tsa fetola batho joalo ka mokhoa oo tsoho ea Jesu e entseng ka teng. Ntlha ea pele, ba (barutuoa) ne ba tla fumana eng? Bokreste bo ne bo sa tsebahale haholo ‘me hona ha hoa ka ha ba etsetsa chelete. Ntlha ea bobeli, bo-raleshano ha ba tsebe ho ka intša sehlabelo. Ha ho tlhaloso ea tsoho ea Jesu e kaholimo ho ho itella ho shoa mafu a sehloho, ha barutuoa bakeng sa tumelo ea bona. Ee, batho ba bangata ba shoella mashano ao ba nahanang hore ke ‘nete, empa ha ho ba itellang ho shoella seo ba tsebang hore ha se ‘nete.
Ha ke koala: Kreste o ipoletse e le Yahweh, A halalela (e seng feela “molingoana” – empa Molimo ka sebele), balateli ba Hae (Ba-Juda ba ka beng ba tšositsoe ke ho khumamela melingoana) ba lumetse ho eena ‘me ba mo nka joalo. Kreste o pakahalitse ho ipolela ha hae a halalela ka mehlolo le ka ho tsoha ha hae ho fetotseng lefatše. Ha ho na khopolo e ‘ngoe e ka sebelisoang ho hlalosa lintlha tsena.
Khutlela leqepheng la lehae la
Sesotho
Na khalalelo ea Kreste e bontšitsoe ka Bebeleng?


text:
Na liphoofolo li ea Leholimong? Na liphoofolo li na le Moea?
Pōtso: "Na liphoofolo li ea Leholimong? Na liphoofolo li na le Moea?"
Karabo: Bebele ha e na thuta e ikhethileng e buang ka hore na liphoofolo li na le “Moea” kapa hore na li tla ba teng leholimong. Leha ho le joalo, re ka nka litemana tse fapakaneng e le ho ka hlalosa taba ena. Bebele e bolela hore motho (Genese 2:7) le liphoofolo (Genese 1:30; 6:17; 7:15,22) li na le phefumoloho ea ho phela. Phapano ea mantlha lipakeng tsa batho le liphoofolo ke hore motho o bopiloe ka setšoantšo le ho tšoana le Molimo (Genese 1:26-27). Liphoofolo ha lia boptjoa ka setšoantšo le ho tšoana le Molimo. Ka baka la hobane motho a bopiloe ka setšoanto le ho tšoana le Molimo, ho bolela hore batho ba tšoana le Molimo, ba na le bokhoni ba Moea, ka kelello, maikutlo, le thato - ‘me – ba na le botho boo bo tsoelang-pele le kamora lefu. Haeba liphoofolo li na le “Moea” e tšoanetse e be e le oa “boemo” bo fapaneng ‘me e le bo tlaasana. Phapano ena e ka ‘na ea ba e bolela hore “Moea” oa liphoofolo ha o tsoele-pele kamora lefu.
Taba e ‘ngoe e ka shejoang mabapi le pōtso ena, ke ea hore Molimo o hlolile liphoofolo e le karolo ea tlholeho ea Hae e hlollang ho Genese. Molimo o entse liphoofolo ‘me oa bona hoba ho molemo (Genese 1:25). Kahoo, ha ho na lebaka la hore e be ha ho na ho ba le liphoofolo lefatšeng le lecha (Tšenolo 21:1). Ho na le tiisetso ea hore liphoofolo li tla ba teng ‘musong o mocha (Esaia 11:6; 65:25). Ho tla ba thata ho bolela ka tieo hore na tse ling tsa liphoofolo tsena e tla be e le tsena tseo re phelang le tsona. Rea tseba hore Molimo o lokile ‘me ha re fihla Leholimong re tla iphumana re lumellana ka botlalo le eena liqetong tsohle tsa Hae malebana le taba ena.
Khutlela leqepheng la lehae la
Sesotho
Na liphoofolo li ea Leholimong? Na liphoofolo li na le Moea?


text:
Na Jesu ke Molimo? Na Jesu o kile a ipolela e le Molimo?
Pōtso: "Na Jesu ke Molimo? Na Jesu o kile a ipolela e le Molimo?"
Karabo: Jesu ha a so ka a tlalehoa ka Bebeleng a bolela ka kotloloho mantsoe a reng, “Ke Molimo.” Hoo ha ho bolele hore, le ha ho le joalo, ha a ka a phatlalatse hore ke Molimo. Nka mohlala oa mantsoe a Jesu ho Johanne 10:30, “’Na le Ntate, re bang feela.” Ha u habanya ka mahlo, hona ho ka se shebahale e ka ho bolela hore o ipolela e le Molimo. Le ha ho le joalo, sheba hore na Ba-Juda ba ile ba etsa joang ka baka la polelo ena, “Ba-Juda ba mo araba, ba re: Ha u tlepeletsoe mosebetsi o motle, empa ke ka baka la nyefolo, kahobane u re u le motho, u iketsa Molimo” (Johanne 10:33). Ba-Juda ba ne ba utloisisa polelo ea Jesu e le ho ipolela e le Molimo. Litemaneng tse hlahlamang, Jesu ha a ka a lokisa polelo ka hore ho Ba-Juda, “Ha kea ipolela ke le Molimo.” Hona ho supa hore Jesu o ne a bolela ka ‘nete hore ke Molimo ka ho phatlalatsa hore “’Na le Ntate, re bang feela.” Johanne 10:30. Johanne 8:58 ke mohlala o mong. “Jesu a re ho bona: Ka ‘nete-‘nete ke re ho lōna: Abrahama ha a e-so ho hlahe, ke ntse ke le teng.” Hape, Ba-Juda ba araba ka ho nka majoe ba leka ho tlepetsa Jesu (Johanne 8:59). Ke hobaneng ha Ba-Juda ba ne ba ka batla ho tlepetsa Jesu ka majoe, ha a ne a sa bua ntho eo ba e lumelang e le thohako, e leng, ho ipolela e le Molimo?
Johanne 1:1 e re bolella hore “Lentsoe e ne e le Molimo.” Johanne 1:14 e re “Lentsoe le ne le etsoe nama.” Hona ho supa ka kotloloho hore Jesu ke Molimo ka nama. Liketso 20:28 e re bolella hore, “le lise le mohlape kaofela, oo Moea o Halalelang o le beileng balebeli ba oona, ho alosa kereke ea Molimo eo o ithuetseng eona ka mali ao e leng a oona ka sebele.” Ke mang ea rekileng kereke ka mali a hae? Jesu Kreste. Liketso 20:28 e phatlalatsa hore Molimo o rekile kereke ka mali a hae, ka hona, Jesu ke Molimo!
Morutuoa Thomase o ile a re ho Jesu, “Morena oa ka le Molimo oa ka.” (Johanne 20:28). Jesu ha a mofetole. Tite 2:13 e re khothaletsa ho emela ho tla ha Molimo le Mopholosi oa rōna – Jesu Kreste (Sheba hape II Petrose 1:1). Ho Ba-Heberu 1:8, Ntate o phatlalatsa ka Jesu “Empa ha e le ka Mora, o itse: Molimo, terone ea hao e tiile ka ho sa feleng, ‘me lere la ‘muso oa hao ke lere la ho loka.”
Ho Tšenolo, lenyeloi le ile la laela moapostola Johanne ho khumamela Molimo feela (Tšenolo 19:10). Ka makhetlo a mangata lentsoeng la Bebele Jesu o amohela khumamelo (Matheu 2:11; 14:33; 28:9,17; Luka 24:52; Johanne 9:38). Ha a ka a khalemela batho ha ba mo khumamela. Ha ekaba Jesu e ne e se Molimo, a ka be a ile a bolella batho ho se mo khumamele, joalo kaha lenyeloi ho Tšenolo le ile la etsa. Ho na le litemana le lipolelo tse ling tse ngata tsa lentsoe tse tšehetsang khalelo ea Jesu.
Lebaka la bohlokoa la hore Jesu o lokela ho ba Molimo ke la hore ha e se Molimo, lefu la hae le ne le ke ke la lekana ho lefa kotlo ea libe tsa lefatše lohle (I Johanne 2:2). Ke Molimo feela ea neng a ka lefa kotlo eo ea ka ho sa feleng. Ke Molimo feela ea neng a ka nka libe tsa lefatše (II Ba-Korinthe 5:21), a shoe, ‘me a tsohe – e le ho pakahatsa tlhōlo ea hae holim’a sebe le lefu.
Khutlela leqepheng la lehae la
Sesotho
Na Jesu ke Molimo? Na Jesu o kile a ipolela e le Molimo?


text:
Bebele e re eng ka ho noa tai / veine? Na ke sebe ha Mokreste a noa tai / veine?
Pōtso: "Bebele e re eng ka ho noa tai / veine? Na ke sebe ha Mokreste a noa tai / veine?"
Karabo: Lentsoe le na le litlhokomeliso tse ngata malebana le ho noa tai (Levitike 10:9; Numere 6:3; Deuteronoma 29:6; Baahloli 13:4, 7, 14; I Samuele 1:15; Liproverbia 20:1; 31:4, 6; Esaia 5:11, 22; 24:9; 28:7; 29:9; 56:12; Mikea 2:11; Luka 1:15). Leha ho le joalo, lentsoe ha le re Mokreste a se noe biri, veine, kapa seno se fe kapa se fe se nang le tai ho hang. Ntho e etsahalang ke hore, litemana tse ling li bua tai hantle. Moeklesia 9:7 e re laela ho “noa veine ka pelo e nyakaletseng.” Pesaleme ea 104:14-15 e re bolella hore Molimo o re fa veine “e thabisang pelo ea motho.” Amose 9:14 e bua ka ho noa veine e tsoang serapeng sa hao e le pontšo ea Mahlohonolo a Molimo. Esaia 55:1 ea re khothatsa e re, “Tloong’ le ikhekele veine le lebese….”
Seo Molimo a se laelang Bakreste, ka tai, ke ho se taoe (Ba-Efese 5:18). Bebele e nyatsa botaoa le liketso tsa bona (Liproverbia 23:29-35). Bakreste ba boetse ba laeloa ho se lumelle ‘mele ea bona hore e “laoloe” ke ntho e ‘ngoe (I Ba-Korinthe 6:12; II Petrose 2:19). Ho noa tai haholo, ho etsa ea e noang lekhoba la eona. Ha ho khanyetso moo. Lentsoe le boetse le hanela Mokreste ho etsa ntho e ka tšoanang e hobosa Bakreste ba bang kapa ea ba khothalletsa ho etsa sebe ntle le boikhethelo ba bona (I Ba-Korinthe 8:9-13). Ho latela melao ena, ho tla ba thata ho Mokreste ho re o noa tai tlotlisong ea Molimo (I Ba-Korinthe 10:31).
Jesu o ile a fetola metsi veine. Ho bonahala e ka Jesu o ile a ba a noa veine moketeng oo (Johanne 2:1-11; Mattheu 26:29). Nakong ea Testamente e Ncha metsi a ne a sa hloeka haholo. Ka baka la tlhokahalo ea ho a hloekisa, metsi a ne a ena le likokoana-mahlōkō tsa mafu le litšila tse ling. Ho ntse ho le joalo linaheng tse sa tsoelang-pele le kajeno. Ka lebaka leo, batho ba ne ba noa veine (kapa lero la morara) kaha li ne li se na litšila. Ka ho I Timothea 5:23, Pauluse o ne a lae Timothea ho tlohella ho noa metsi (ao ka mohlomong a neng a mo tlisetsa mathata a mala) ‘me a noe veine. Nakong eo veine e ne e riteloa (e na le tai), empa e seng joalo ka ea matsatsing a joale. Ho ka fosahala ho re e ne e le lero la morara, le teng ho ka fosahala ho re e ne e tšoana le veine e sebelisoang matsatsing a joale. Hape, Lentsoe le re Bakreste ba se noe seno se nang le tai ho hang. Tai ka boeona, ha se sebe. Ke botaoa le bokhoba ba tai tseo Mokreste a tšoanetseng ho ba thōko le tsona (Ba-Efese 5:18; I Ba-Korinthe 6:12).
Tai e noeloeng hanyane, ha e kotsi kapa hona ho etsa motho lekhoba la eona. Tse ling tsa lingaka, li khothalletsa batho ho noa veine e khubelu hanyane ka lebaka la melemo ea eona ea bophelo, haholo sebakeng sa pelo. Mokreste o bolokolohing ba ho noa veine hanyane. Botaoa le bokhoba ba tai ke libe. Leha ho le joalo, ho latela kamoo Bebele e leng tsietsing kateng ka tai le liketso tsa eona, ho latela bonolo boo e ka qetellang e nooe ho feta tekanyo ka bona, le ho latela hore ho ka etsahala hore e tlise likhopiso le / kapa ho oa hoa ba bang – ho bohlokoa ho Mokreste ho se noe tai ho hang.
Khutlela leqepheng la lehae la
Sesotho
Bebele e re eng ka ho noa tai / veine? Na ke sebe ha Mokreste a noa tai / veine?


text:
Hobaneng ke sa tšoanelang ho ipolaea?
Pōtso: "Hobaneng ke sa tšoanelang ho ipolaea?"
Karabo: Pelo ea ka e utloela bohloko ba nang le menahano ea ho felisa maphelo a bona ka ho ipolaea. Haeba ke uena hona joale, e ka ‘na ea ba u na le maikutlo a mangata, a kang, ho hloka tšepo le ho nyahama. U ka ikutloa e ka u ka mokoting o tebileng hoo u ka se keng ua khona ho tsoa ho oona. Ho bonahala ekare ha ho na le motho ea tsotellang hore na ho etsahala eng ka uena. Ha ho bonahale eka ho na le molemo oa ho phela…kapa o teng?
Batho ba bangata ba feta tlasa maemo a khathatsang matla ka linako tse ling bophelong mona. Lipōtso tse kileng tsa feta kelellong ea ka ha ke ne ke feta tlasa mathata ke, “Ekaba see ke morero oa Molimo, ea mpopileng?” “Na Molimo o monyane haholo hoo a ke keng a nthusa?” “Ebe mathata a ka a maholo haholo bakeng sa hae?”
Ke motlotlo ho u joetsa hore ha u ka nka nakonyana ea ho lumella Molimo hore e be Molimo ka ‘nete bophelong ba hao hona joale, O tla bonahatsa hore na o moholo hakae! “Hobane ha ho letho le ke keng la etsoa ke Molimo” (Luka1:37). Mohlomong maqeba a tse etsahetseng nakong e fetileng a hlahisitse maikutlo a ho nyatsa kapa ho ngala. Sena se ka lebisa ho ikutloeleng bohloko, ho kheneng, ho beng hlaha, ho beng le menahano kapa liketso tsa bokhopo, matsoalo, le tse ling, tse tlisitseng mathata likamanong tse ling tsa hao tse bohlokoa. Le ha ho le joalo, ho ipolaea ho tla tlisa mathata ho baratuoa ba hao bao u sa kang ua rera ho ba utloisa bohloko boo ba tlang ho ba le bona bophelo bohle ba bona.
Hobaneng u sa tšoanelang ho ipolaea? Motsoalle, ho sa tsotellehe hore na lintho li mpe hakae bophelong ba hao, Molimo oa lerato o teng ‘me o u emetse hore u mo lokolle hore a u tataise ho u ntša matšoenyehong a hao, ho ea kantle khanyeng ea hae e hlollang. Ke tšepo ea hao ea ‘nete. Lebitso la hae ke Jesu.
Jesu enoa, Mora oa Molimo ea se nang sebe, o amana le uena nakong ena ea ho nenoa le ea masoabi. Moporofeta, Esaia o ngotse ka eena a re “O na a se na sebopeho, leha e le bokhabane; re mo talimile, ‘me o na a se na ponahalo eo re neng re ka khahlisoa ke eona. O nyatsitsoe, a furalloa ke batho; ke motho oa mahloko, ea tsebang mahlomola, ea tšoanang le eo batho ba tšabang ho talimana le eena; re mo nyatsitse, ha rea ka ra re letho ka eena. Ka ‘nete, o ipelesitse maloetse a rōna, o nkile mahlomola a rōna; empa rōna, re lekantse hoba ke ea lauoang, ea otloang ke Molimo, ea hlomolisoang. Athe o hlabetsoe libe tsa rōna; a tetekoa ka baka la makhopo a rōna; kotlo e re tlisetsang khotso e mo oetse holimo, ‘me re pholosoa ke maqeba a hae. Bohle re ne re lahlehile joalo ka linku, re ne re ea e mong le e mong ka tsela ea hae; empa Jehova o mo jarisitse makhopo ‘ohle a rōna” Esaia 53:2-6).
Motsoalle, Jesu o mamelletse tsena tsohle e le hore libe tsa hao tsohle li tšoareloe! Ho sa tsotellehe hore na u jere boima bo bokae ba libe, tseba hore u tla u tšoarela ha kōpa tšoarelo (khutla libeng tsa hao, u ee ho Molimo). “U ntoo bitsa ho ‘na ka letsatsi la matsoalo; ke tla u namolela, ‘me u tla nkholisa!” (Pesaleme ea 50:15). Ha ho na letho leo u le entseng le ka bang lebe hoo Jesu a ke keng a u tšoarela lona. E meng ea metsoalle ea hae e ile ea etsa libe tse mpe haholo, tse kang, ho bolaea (Moshe), bohlola (Morena Davida), ho hlekefetsa ‘meleng kapa maikutlong (Moapostola Pauluse). Empa ba fumana tšoarelo le bophelo bo ngatafetseng ho Morena. “Ntlhatsoe, u be u ntlhatsoisise bokhopo ba ka, u mphekole sebe sa ka!” (Pesaleme ea 51:2). “Ka baka leo, motho ha ale ho Kreste, ke ‘mōpuoa e mocha; tsa khale li fetile; bonang, tsohle li nchafetse.” (II Ba-Korinthe 5:17).
Hobaneng u sa tšoanelang ho ipolaea? Motsoalle, Molimo o eme a itokiselitse ho lokisa se “robehileng”… e leng, bophelo ba hao hona joale, boo u batlang ho bo felisa ka ho ipolaea. Moporofeta Esaia o ngotse a re: “Moea oa Morena Jehova o lutse ho ‘na, hobane Jehova o ntlotsitse hore ke tle ke bolelle ba malimabe taba tse molemo; o nthomile ho folisa ba robehileng lipelo; ho bolella ba tlamiloeng tokoloho, le ho tsebisa ba teronkong ho buloa ha eona; ho bolela ngoaha oa mehauhelo ea Jehova, le letsatsi la liphetetso tsa Molimo oa rōna; ho tšelisa ba llang kaofela, ho behela ba llang… Ba tla neoa moqhaka sebakeng sa molora, ole ea thabo sebakeng sa bofifi, kobo ea khanya sebakeng sa moea o tepeletseng, hore ba tle ba bitsoe lieike tsa ho loka, le lehlomela la Jehova le tlang ho mo tlotlisa” (Esaia 61:1-3).
Tloho ho Jesu, u mo lumelle ho khutlisetsa thabo ea hao le bohlokoa ba hao ha u ntse o mo tšepela ho qala mosebetsi o mocha bophelong ba hao. “U mpuseletse thabo ea poloko ea Hao, nke ke tiisoe ke moea o mafolo-folo. Morena, ahlamisa melomo ea ka, ‘me molomo oa ka o tla tumisa lithoko tsa hao; hobane ha u rate mehlabelo; hola ha ho joalo, nka be ke a ntšitse; le licheso ha u khahlisoe ke tsona. Sehlabelo se ratoang ke Molimo, ke moea o robehileng. Molimo, ha u khese pelo e robehileng, e hlomohileng” (Pesaleme ea 51:12,15-17).
Na u tla amohela Morena e le Mopholosi le Molisa oa hao? O tla tataisa mehopolo le metsamao ea hao letsatsi le letsatsi, ka Lentsoe la hae, Bebele. “Ke tla u ruta, ke u bontše tsela eo u tšoanetseng ho ea ka eona; ke tla u lemosa ke ntse ke u talimile ka mahlo” (Pesaleme ea 32:8). “Kahoo, matsatsi a hao a tla tiea, monono o be teng oa poloko le bohlale le tsebo; ho tšaba Jehova e tla ba leruo la Juda” (Esaia 33:6). Ha u le ho Kreste u tla ‘ne u be le ho sokola empa u tla ba le TŠEPO. Ke “motsoalle e mong ea khomarelang motho ho fetisa ngoan’abo motho” (Liproverbia 18:24). E se e ka mohau oa Morena Jesu o ka ba le uena nakong ea hao ea ho etsa qeto.
Haeba u lakatsa ho tšepa Jesu Kreste e le Mopholosi oa hao, bua mantsoe ana pelong ea hao ho ea ho Molimo. “Molimo, kea u hloka ka har’a bophelo ba ka. Ke kōpa o ntšoarele ho tsohle tseo ke li entseng. Ke beha tumelo ea ka ho Jesu Kreste ‘me kea lumela hore ke Mopholosi oa ka. Ke kōpa hore u ntlhatsoe, mpholise, u be u khotlisetse thabo bophelong ba ka. Kea u leboha ka lerato la Hao ho ‘na le lefu la Jesu sebakeng sa ka.”
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Hobaneng ke sa tšoanelang ho ipolaea?


text:
Jesu Kreste ke mang?
Pōtso: "Jesu Kreste ke mang?"
Karabo: Jesu Kreste ke mang? Ho fapana le pōtso e reng, “Na Molimo o teng?”, batho ba fokolang ka palo ba botsa hore na Jesu Kreste o bile teng. Ho’a amoheleha hore ka ‘nete Jesu e bile motho ea ileng a tsamaea holim’a lefatše mane Iseraele lilemong tse 2000 tse fetileng. Khang e qala ha ho buisanoa ka taba ea boitsebiso bo felletseng ba Jesu. Bonyane tumelo e ‘ngoe le e ‘ngoe e khōlō e ruta ka hore Jesu e ne e le moporofeta, kapa moruti ea khabane, kapa monna oa Molimo. Bothata ke hore, Bebele e re bolella hore Jesu o ne a fetisisa moporofeta, moruti, kapa monna oa Molimo.
C.S. Lewis bukeng ea hae e bitsoang “Mere Christian” (e ka hlalosoang e bolela “Mokrestenyana feela”) o ngola tse latelang: “Ke leka mona ho thibela mang kapa mang ho bua litaba tse booatla tseo batho ba hlolang ba li bua ka eena [Jesu Kreste]: “Ke ikemiselitse ho amohela Jesu e le moruti ea moholo oa boitšoaro, empa ha ke amohele ho ipitsa ha hae e le Molimo.” Hoo ha se ntho eo re tšoanelang ho e bua. Motho eo e neng e le motho feela tjee, a bile a bau lintho tseo Jesu a neng a li bua, e ne e ke ke be ea e ba moruti e moholo oa boitšoaro. E ne e ka mpa ea e ba lehlanya – le boemong ba motho ea reng ke lehe le phehiloeng ka metsi – kapa e ne e ka ba Satane oa liheleng. U tlameha ho etsa khetho ea hao. E ka ‘na ea ba monna enoa e ne e le, kapa ke, Mora oa Molimo kapa lehlanya kapa ho hong ho ho be ka ho fetisisa… U ka mo nka e ne e le sehole, u ka mo tšoela ka mathe ‘me oa ‘molaea joalo ka letemona; kapa u ka itihela maotong a hae oa mo khumamela oa ‘mitsa Morena le Molimo. Feela re se hlahe ka lintho tse mo nyenyefatsang tse se nang kelello ka ho ba moruti e moholo hoa hae. Ha a ka a tlohella khetho eo hore re e etse. Ha a ka a ikemisetsa ho etsa joalo.”
Ha ntle Jesu eena o ne a re ke mang? Bebele eona e re ke mang? Ntlha ea pele, ha re shebe mantsoe a Jesu ho Johanne 10:30, “’Na le Ntate, re bang feela.” Ha u habanya ka mahlo, hona ho ka se shebahale e ka ho bolela hore o ipolela e le Molimo. Le ha ho le joalo, sheba hore na Ba-Juda ba ile ba etsa joang ka baka la polelo ena, “Ha u tlepeletsoe mosebetsi o motle, empa ke ka baka la nyefolo, kahobane u re u le motho, u iketsa Molimo.”(Johanne 10:33). Ba-Juda ba ne ba utloisisa polelo ea Jesu e le ho ipolela e le Molimo. Litemaneng tse hlahlamang, Jesu ha a ka a lokisa polelo ka hore ho Ba-Juda, “Ha kea ipolela ke le Molimo.” Hona ho supa hore Jesu o ne a bolela ka ‘nete hore ke Molimo ka ho phatlalatsa hore “’Na le Ntate, re bang feela.” Johanne 10:30. Johanne 8:58 ke mohlala o mong. Jesu a re ho bona, “Ka ‘nete-‘nete ke re ho lōna: Abrahama ha a e-so ho hlahe, ke ntse ke le teng.” Hape, Ba-Juda ba araba ka ho nka majoe ba leka ho tlepetsa Jesu (Johanne 8:59). Jesu ka ho phatlalatsa boitsebiso ba hae e le “Ke ‘na” ke ho sebelisa lebitso le hlahang Testamenteng ea Khale la Molimo (Exoda 3:14). Ke hobaneng ha Ba-Juda ba ne ba ka batla ho tlepetsa Jesu ka majoe, ha a ne a sa bua ntho eo ba e lumelang e le thohako, e leng, ho ipolela e le Molimo?
Johanne 1:1 e re bolella hore “Lentsoe e ne e le Molimo.” Johanne 1:14 e re “Lentsoe le ne le etsoe nama.” Hona ho supa ka kotloloho hore Jesu ke Molimo ka nama. Morutuoa Thomase o ile a bolela ka Jesu, “Morena oa ka le Molimo oa ka.” (Johanne 20:28). Jesu ha a mofetole. Moapostola Pauluse o mo hlalosa e le, “…Molimo o moholo, Jesu Kreste, ‘Moloki oa rōna” (Tite 2:13). Moapostola Petrose o bua se tšoanang, “…Molimo le ‘Moloki oa rōna, Jesu Kreste” (II Petrose 1:1). Molimo Ntate le eena ke paki ea boitsebiso bo felletseng ba Jesu, “Feela ka Mora o re, Terone ea hao ke terone ea Molimo; e tiile ka ho sa feleng; lere la borena ba hao ke lere la ho loka.” Boporofeta ba Testamente ea Khale bo phatlalatsa ho halalela ha hae, “Hobane re tsoaletsoe ngoana, re neiloe mora; borena bo beiloe lehetleng la hae, ‘me o tla bitsoa Moeletsi ea makatsang, Molimo o matla, Ra-bo-sa-feleng, Morena oa khotso.”
Joalo kaha C.S. Lewis a ile a beha litaba tsa hae, ho lumela Jesu e le moruti ea khabane ha se boikhethelo. Ha ho khanyetso hore, Jesu ka ho hlaka, o ipitsitse e le Molimo. Haeba ha se Molimo, ho bolela hore ke raleshano, ‘me ha se moporofeta, ha se moruti ea khabane, kapa monna oa Molimo. E le ho ka hanyetsa mantsoe a Jesu, ”baithuti” ba joale ba re “Jesu oa ‘nete oa mehleng” ha a ka a bua lintho tse ngata tsena tseo Bebele e li bolelang a li buile. Re bo mang rōna ba ka hanyetsang Lentsoe la Molimo mabapi le hore na le re Jesu o entse eng kapa hona hore na ha a etsa eng? Ho ka etsahala joang hore e be “moithuti” oa lilemo tse ka bang tse likete li peli ho tloha nakong ea Jesu a be le bohlale bo ka fetang ba batho ba phetseng, ba sebeletsa le Jesu, ‘me ba rutoa ke eena ka sebele, tabeng tsa hore Jesu o entse eng kapa ha a etsa eng (Johanne 14:26)?
Hobaneng ha pōtso ea boitsebiso ba Jesu e le ea bohlokoa hakana? Hobaneng ho le bohlokoa hore na Jesu ke Molimo kapa che? Lebaka la bohlokoa la hore Jesu o tšoanetse hore ebe ke Molimo ke la hore ha e-ba ha se Molimo, lefu la hae le ka be le sa lekana ho lefella kotlo ea sebe sebakeng sa lefatše lohle (I Johanne 2:2). Ke Molimo feela ea neng a ka khona ho lefella kotlo e kaalo ea ka ho sa feleng (Ba-Roma 5:8; II Ba-Korinthe 5:21). Jesu o ne a tlamehile ho ba Molimo e le hore a tle a lefelle molato oa rōna. Jesu o ne a tlamehile ho ba motho e le hore a tle a shoe. Pholoho e teng feela ka tumelo ho Jesu Kreste! Khalalelo ea Jesu e etsa hore e be Ke eena feela tsela ea pholoho. Khalalelo ea Jesu e entse hore e be o ile a re, “Ke ‘na tsela, le ‘nete, le bophelo; ha ho motho ea ka tlang ho Ntate, ha e se ka ‘na” (Johanne 14:6).
Khutlela leqepheng la lehae la
Sesotho
Jesu Kreste ke mang?


text:
Mokreste ke eng?
Pōtso: "Mokreste ke eng?"
Karabo: Buka ea tlhaloso ea mantsoe ea Webster, e hlalosa ha Mokreste e le “motho ea bolelang tumelo ea hae ho Jesu, e le Kreste, kapa tumela e thehileng ka lithuto tsa Jesu.” Le ha tlhaloso ena e le motheo o motle oa ho utloisisa hore na mokreste ke eng, joalo ka litlhaloso tse ling tse ngata, e haelloa ke phetisetso ea ‘nete ea se boleloang ke bebele hore na mokreste ke eng.
Lentsoe lena Mokreste le sebelisitsoe ka makhetlo a mararo Testamenteng e ncha (Liketso 11:26; Liketso 26:28; 1 Peterose 4:16). Balateli ba Jesu Kreste ba ne ba bitsoa “Bakreste” ha ba le Antioke (Liketso 11:26) ka lebaka la boitšoaro, mesebetsi, le lipuo tsa bona tseo e neng e ka tsa Kreste. Le ne le sebelisoa ke batho ba sa pholosoang ba Antioke e le mokhoa o tlokang, o neng o sebelisoa ho hobosa Bakreste. Le bolela “ho ba setho sa mokha oa Kreste” kapa ho “ba molumeli kapa molateli oa Kreste”, ho tšoanang le tsela eo Buka ea Webster ea tlhaloso ea mantsoe e hlalosang ka teng.
Ka bomalimabe ha nako e ntse e ea, lentsoe lena “Mokreste” le lahlile moelelo ‘me le sebelisoa ho motho eo e leng molumeli kapa ea nang le boitšoaro bo botle ho fapana le ho ba molateli oa Jesu Kreste ea tsoetsoeng la bobeli. Batho ba bangata ba sa lumeleng le ho tšepa Jesu Kreste ba ikuka e le Bakreste ka lebaka la ho ea kerekeng kapa ho phela sechabeng sa “Bakreste”. Empa ho ea kerekeng, ho thusa ba hlokang, kapa ho ba motho ea molemo ha ho u etse Mokreste. Moevangeli e mong o kile a re “Ho ea kerekereng ha ho etse motho Mokreste, joalo kaha ho ea sebakeng sa tokiso ea makaloi ho sa etse motho molokisi oa makoloi.” Ho ba setho sa kereke, ho tsamaea litšebeletso kamehla, le ho fana mesebetsing ea kereke ho keke ha u etsa Mokreste.
Bebele e re ruta hore mesebetsi e metle eo re e etsang, e ka se etse hore re amohelehe ho Molimo. Tite 3:5 e re bollella hore “E seng ka mesebetsi e lokileng e entsoeng ke rōna, empa e bile ka lereko la oona, ka hlatsuo ea ho tsoaloa la bobeli, le ka nchafatso a Moea o halalelang.” Ka hona Mokreste ke motho ea tsoetsoeng la bobeli ho Molimo (Johanne 3:3; Johanne 3:7; 1 Petrose 1:23) ‘me ba beile tumelo ea bona le tšepo ho Jesu Kreste. Ba-Efese 2:8 e re bolella hore “Hobane le bolokehile ke mohau, ke tumelo; ha ho tsoe ho lōna, ke mpho ea Molimo.” Mokreste oa ‘nete ke ea baketseng libe tsa hae ‘me a beile tumelo le tšepo ea hae ho Jesu Kreste feela. Tšepo ea bona ha se ho latela bolumeli bo itseng kapa sehlotšoana sa melaoana ea boitšoaro, kapa lethathamo la tse ka etsoang le tse ke keng tsa etsoa.
Mokreste oa ‘nete ke ea beileng tumelo le tšepo bothong ba Jesu Kreste le ho re o re shoetse sefapanong e le tefoo ea libe ‘me a tsoha hape ka letsatsi la boraro ho fumana tlhōlo holim’a lefu e le hore a fane ka bophelo bo sa feleng ho bohle ba lumelang ho eena. Johanne 1:12 e re bolella hore: “Empa bohle ba le amohetseng, le ba neile tokelo ea ho ba bana ba Molimo, e leng ba lumetseng lebitso la lona”. Mokreste oa ‘nete ke ngoana oa Molima e le ka ‘nete, ke karolo ea lelapa la ‘nete la Molimo, ‘me ke ea filoeng bophelo bo bocha ka Kreste. Letšoao la Mokreste oa ‘nete ke lerato ho ba bang le ho hlompha lentsoe la Molimo (1 Johanne 2:4; 1 Johanne 2:10).
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Mokreste ke eng?


text:
U amohetsoe phetolelong ea
sesotho ea www.GotQuestions.org!
Lipotso tsa Bebele tse arabetsoeng
Re mohau hore ebe re ka se amohele lipotso tse ngotsoeng ka Sesotho nakong ea joale. Ha eba u ka ngola le ho bala sekhooa, u ka fetisetsa lipotso tsa hao ho -
http://www.gotquestions.org/Bible-Questions.html.
Batla GotQuestions.org Sesotho
Maqephe a hlahlamang ke ao re nang le oona ka Sesotho.
Litaba tse molemo
U na le bophelo bo sa feleng?
Nka fumana tšoarelo joang ho tsoa ho Molimo?
Ho bolela eng ho ba mokreste ea tsoetsoeng la bobeli?
Nka ba maemong a nepahetseng le Molimo joang?
Na ke Jesu feela tsela e eang leholimong?
Nka tseba joang hore, ka ‘nete ke tla fela ke ee leholimong ha ke shoa?
Na ho na le bophelo kamora lefu?
Moralo oa pholoho ke eng?
Tsela ea Ba-Roma ea pholoho ke eng?
Thapelo ea Moetsalibe ke eng?
Mokreste ke eng?
Ke melao e feng e mene ea Moea?
Ho bolela eng ho amohela Jesu e le Mopholosi oa hao?
Ke tumelo e feng e nepahetseng sebakang sa ka?
Ke sa tsoa amohela Morena Jesu…ho latela eng?
Lipotso tse bohlokoa
Jesu Kreste ke mang?
Na Molimo o teng? Na ho na le bopaki ba hore Molimo o teng?
Na Jesu ke Molimo? Na Jesu o kile a ipolela e le Molimo?
Boleng ba Molimo ke bo feng? Molimo o joang?
Na Molimo o‘a phela? Nka tseba joang hore e fela Molimo a phela?
Na ka ‘nete Bebele ke lentsoe la Molimo?
Bokreste ke eng ‘me Bakreste ba lumela eng?
Moelelo oa bophelo ke eng?
Na Bakreste ba lokela ho hlompha molao oa Testamente ea Khale?
Na khalalelo ea Kreste e bontšitsoe ka Bebeleng?
Na pholoho e ba teng ka tumelo feela, kapa ka tumelo le mesebetsi?
Nka tseba joang thato ea Molimo ka bophelo ba ka? Bebele e reng ka ho tseba thato ea Molimo?
Nka hlōla sebe joang bophelong ba ka ba Bokreste?
Ke mang Moea o Halalelang?
Hobaneng ke sa tšoanelang ho ipolaea?
Lipotso tse botsoang ha ngata
Na ha motho a ile a pholosoa o lula a pholohile?
Ho etsahala eng kamora lefu?
Na Bebele e bua ka tšireletso ea ka ho sa feleng?
Mokreste o nka taba ea ho ipolaea joang? Bebele eona e re eng ka ho ipolaea?
Bebele e re eng ka lenyalo la mehlobo e fapaneng?
Na basali ba ka sebeletsa e le baruti / baboleli? Bebele e re eng ka basali bosebeletsing?
Bebele e re eng ka ho noa tai / veine? Na ke sebe ha Mokreste a noa tai / veine?
Bebele e re eng ka ho hlala le ho nyala hape?
Bebele e re eng ka ho becha? Na ho becha ke sebe?
Bebele e ruta eng ka Boraro?
Bohlokoa ba kolobetso ea Mokreste ke bo feng?
Bebele e re eng ka ho ntša boshome ha Mokreste?
Jesu o ne a le kae nakong ea matsatsi a mararo lipakeng tsa lefu la Hae le tsoho?
Bebele e re eng ka thoabalano pele ho lenyalo / bofebe?
Bebele e re eng ka linyao / ho phatsa?
Neo ea ho bua ka maleme ke eng? Na neo ea ho bua ka maleme ke ntho ea mehleng ea joale?
Bebele e re eng ka likholumo-lumo? Na ho na le likholumo-lumo ka Bebele?
Na liphoofolo li ea Leholimong? Na liphoofolo li na le Moea?
Mosali oa Kaine e ne e le mang? Na mosali oa Kaine e ne e le khaitseli ea hae?
Bebele e re eng ka bootsoa? Na bootsoa ke sebe?
Bosotoma – na ke sebe ho ea ka Bebele?
Lipotso tsa Bebele tse arabetsoeng


text:
Wir haben hier noch keine Wiki ...
Top-Titel
Top-Alben
-
778 Hörer
-
570 Hörer
-
325 Hörer
-
103 Hörer
-
31 Hörer
-
16 Hörer
Ähnliche Künstler
Shoutbox
Hinterlasse einen Kommentar. Logge dich bei Last.fm ein oder registriere dich.
-
Dutch!
-
GORE BRASIL!!!
-
I hope Southern Lord reissues the rest of their discography once they're done reissuing Bl'ast!'s discography. Wrede: The Cruel Piece and Lifelong Deadline could use some remastering.
-
Dutch for sure.
-
Crushing Goregrind!!
-
Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch
-
Only brasilian goregrind band !
-
goregrind can heal souls
-
grindcore, goregrind lolwat i don't want this tags :<
-
Gore...são gonçalo RJ lol


text:
Ribaneng
Ribaneng is a community council located in the Maseru District of Lesotho. Its population in 2006 was 7,509.[3]
Villages[edit]
The community of Ribaneng includes the villages of Baehuku, Boimamelo, Boinyatso, Ha Hlephe, Ha Joele, Ha Josefa, Ha Koenyama, Ha Lebona, Ha Lengau, Ha Mabejane, Ha Mabela, Ha Maketekete, Ha Mashapha, Ha Mokhotho, Ha Mokoara, Ha Mokotla, Ha Molai, Ha Molapisi, Ha Molapo (CI), Ha Molisenyane, Ha Moreoa, Ha Moseli, Ha Motanyane, Ha Motlalehi, Ha Motlatsi, Ha Motseki, Ha Motsoetla, Ha Mpakoba (Manganeng), Ha Mphahama, Ha Nkesi, Ha Ntake, Ha Ntšoeu, Ha Pitso, Ha Pobeng, Ha Qhoesha, Ha Ramabanta, Ha Ramakhaleng, Ha Ramatelile, Ha Ramoseeka, Ha Rantšoetsa, Ha Raphole, Ha Sebinane, Ha Seeiso (CII), Ha Seetsa, Ha Sekonyela, Ha Senyotlo, Ha Tau, Ha Telu, Ha Thebe, Ha Tšehlo, Hloahloeng, Khohlong, Kholokoe, Khubetsoana, Kubake, Lekhalong, Lilongoaneng, Liphakoeng, Mabeseng, Machafela, Maineng, Makatseng, Makhoakhoeng, Manganeng, Marakong, Masaleng, Matlapaneng, Mohlanapeng, Mokotleng, Moreneng, Motse-Mocha, Mpobong, Niceville, Paramenteng, Polateng, Rantsoelia, Taung, Thusong and Tiping.[4]
References[edit]
- ^ GTOPO30 via GeoNames. Retrieved 2010-09-02.
- ^ Google Earth Download Site Retrieved 2010-07-21.
- ^ Statoids.com
- ^ Lesotho Bureau of Statistics, 2006, Village List


text:
Tshebeletso ya Setjhaba ya Puo
Tshebeletso ya Setjhaba ya Puo ("TSP") e ntshetsa pele le ho lokisetsa puisano dipuong ka ho fapana ha tsona. Ho ya ka ditlhoko tsa puo tse ngotsweng Molaong wa Motheo, TSP e laola ho fapana ha dipuo ebile e ikarabella ho hlokomeleng dipuo tsohle tsa setjhaba sa rona ka ho sebedisa dikgothaletso tsa leano tseo sepheo sa tsona e leng ho ntshetsa pele tshebediso ya dipuo tsena, le dipuo tseo e leng hore ha esale ho tloha mehleng di sa natswe.
Mosebetsi wa sehlooho wa TSP ke ho phetha ditlhoko tsa puo tse Molaong wa Motheo ka ho lokisetsa, ho ntshetsa pele le ho thusa ka tshebeletso ya ho fetolela le ho lokisa se fetoletsweng dipuong tsohle le ho hlokomela ho fapana ha dipuo ka moralo wa puo le merero ya mareo.
TSP e sebetsa e le tshebeletso ya porofeshene ya puo ya Mmuso ka ho fetolela ditokomane tsa mmuso dipuong tsohle tsa mmuso. Tshebeletso ya mareo e thusa ka tswelopele le ntjhafatso ya mareo a thekgeniki a dipuo tsohle tsa mmuso. Mesebetsi ya moralo wa puo e akaretsa ho eletsa Mmuso ka tswelopele ya leano la puo le mekgwa ya tshebediso ya puo.


text:
There are multiple artists named Gore
1. A Dutch noise rock band
2. A British death metal band
3. A Peruvian death metal band
4. A Brazilian goregrind band
5. A Polish alternative rock band
1. Gore were a Dutch rock band formed in 1985, characterized as instrumental noise rock, who released six studio albums, one live album, and had two compilation appearances between 1986 and 1997. One of the band's studio albums was…
Top Tracks
Top Albums
-
777 listeners
-
570 listeners
-
325 listeners
-
103 listeners
-
31 listeners
-
16 listeners
Similar Artists
Shoutbox
Leave a comment. Log in to Last.fm or sign up.
-
Dutch!
-
GORE BRASIL!!!
-
I hope Southern Lord reissues the rest of their discography once they're done reissuing Bl'ast!'s discography. Wrede: The Cruel Piece and Lifelong Deadline could use some remastering.
-
Dutch for sure.
-
Crushing Goregrind!!
-
Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch Dutch
-
Only brasilian goregrind band !
-
goregrind can heal souls
-
grindcore, goregrind lolwat i don't want this tags :<
-
Gore...são gonçalo RJ lol


text:
1
Lentswe la fetoha motho
1Tshimolohong Lentswe le ne le le teng. Lentswe le ne le le ho Modimo, mme Lentswe e ne e le Modimo. 2Le ne le le ho Modimo tshimolohong.
3Dintho tsohle di bile teng ka lona, mme ha ho letho le bileng teng haese ka lona. 4Bophelo bo ne bo le ka ho lona, mme bophelo e ne e le lesedi la batho; 5lesedi le kganya lefifing, empa lefifi ha le a ka la le hlola.
6Monna o ne a le teng, ya romilweng ke Modimo, lebitso la hae e le Johanne.#Mat. 3:1; Mar. 1:4; Luka 3:1,2 7Monna enwa a tlela ho paka tsa lesedi, e le hore bohle ba dumele ka yena. 8Yena e ne e se lesedi leo, empa o ne a tlile hore a pake tsa lesedi. 9Lesedi la nnete le bonesetsang motho e mong le e mong, le ne le etla lefatsheng.
10Lentswe le ne le le lefatsheng, mme lefatshe le bile teng ka lona, empa lefatshe ha le a ka la le tseba. 11Le ne le tlile hahabo lona, empa ba habo lona ha ba a ka ba le amohela. 12Empa bohle ba le amohetseng, e leng ba dumelang ho lona, le ba neile tokelo ya ho fetoha bana ba Modimo, 13ba sa kang ba tswalwa ka madi, kapa ka thato ya nama, kapa ka thato ya monna, empa ba tswetswe ke Modimo.
14Lentswe ya eba motho, la aha hara rona, mme ra bona tlotla ya lona, e tletseng mohau le nnete, tlotla e kang eo Mora ya tswetsweng a nnotshi a e fumaneng ho Ntate.
15Johanne o mo pakile, mme a howa, a re: “Enwa ke yena, eo ke neng ke mmolela, ha ke re:   ” 16Mohaung wa hae o kgaphatsehang, rona bohle re amohetse mohau hodima mohau, 17hobane Molao o neilwe batho ka Moshe, empa mohau le nnete di bile teng ka Jesu Kreste. 18Ha ho ya kileng a bona Modimo le ka mohla; Mora ya tswetsweng a nnotshi, eo e leng Modimo, ya leng sefubeng sa Ntate, ke yena ya re tsebisitseng Modimo.
Bopaki ba Johanne Mokolobetsi
(Mat. 3:1-12; Mar. 1:2-8; Luka 3:15-17)
19Bopaki ba Johanne ke bona, mohla Bajuda ba romileng baprista le Balevi ho yena ba etswa Jerusalema, hore ba mmotse: “O mang?” 20A bolela, a sa latole, a re: “Nna ha ke Kreste.”
21Ba mmotsa, ba re: “Ha ho le jwalo o mang? Na o Elia?”
A re: “Ha ke yena.”
“Na o Moporofeta?”
A araba, a re: “Tjhe.”
22Jwale ba re ho yena: “O mang he? Re tshwanetse ho ya nea ba re romileng karabo. O reng ha o ipolela?”
23A re:
“Nna ke lentswe
la ya howang feelleng, le reng:

“jwalokaha moporofeta Esaya a ne a bolele.”#Esa. 40:3
24Ba neng ba romilwe e ne e le ba Bafarisi. 25Ba mmotsa, ba re: “Ha o se Kreste, o se Elia, o se Moporofeta, keng ha o kolobetsa?”#Moporofeta ke ho re Mesia. Dipo. 18:15,18; Mal. 4:5#Lentswe la Segerike la “baptizo” le thata ho fetolelwa Sesothong. Le fetolelwa ka ditsela tsena: Ho baptisa, ho kolobetsa, ho hlatswa.
26Johanne a ba araba, a re: “Nna ke kolobetsa ka metsi; hara lona ho eme eo le sa mo tsebeng, 27ya tlang kamorao ho nna, eo nna ke sa lokelang ho lokolla leqhwele la moqathatso wa hae.”
28Tsena di ile tsa etsahala Bethania, mose ho Jorodane, moo Johanne a neng a kolobeletsa teng.
Konyana ya Modimo
29Ka la hosasane Johanne a bona Jesu a etla ho yena, mme a re: “Bonang Konyana ya Modimo e tlosang sebe sa lefatshe! 30Enwa ke yena eo ke neng ke bua ka yena, ha ke re:   31Ha ke a ka ka mo tseba, empa ke tlile ke kolobetsa ka metsi hore a senolelwe Iseraele.”
32Johanne a paka, a re: “Ke bone Moya o theoha lehodimong o ka leeba, mme o dula hodima hae. 33Ha ke a ka ka mo tseba, empa ya nthomileng ho kolobetsa ka metsi, o itse ho nna:   34Ke bone, mme ke a paka hore ke yena Mora wa Modimo.”
Barutuwa ba pele
35Ka la hosasane hape, Johanne o ne a eme le barutuwa ba hae ba babedi. 36Yare ha a bona Jesu a feta, a re: “Bonang Konyana ya Modimo!”
37Barutuwa ba hae ba babedi ba utlwa ha a bua, mme ba latela Jesu. 38Jesu ha a reteleha, mme a ba bona ba mo latetse, a re ho bona: “Le batlang?”
Ba re ho yena: “Rabbi,” ke ho re: Moruti: “o dula kae?”
39A re ho bona: “Tloong, le bone.”
Ba ya, ba bona moo a dulang teng, mme ba hlola le yena letsatsi leo; e ne e ka ba hora ya bone mantsiboya.
40Andrease, ngwanabo Simone Petrose, e ne e le e mong wa ba babedi ba utlwileng Johanne, ba latetseng Jesu. 41Andrease a qala ka ho batla ngwanabo, Simone, a re ho yena: “Re fumane Mesia,” ke ho re: Kreste.
42A mo isa ho Jesu. Jesu a mo tadima, a re: “O Simone, mora Johanne; o tla bitswa Kefase,” ke ho re: Petrose.
Jesu o bitsa Filipi le Nathanaele
43Ka la hosasane Jesu a rera ho ya Galelea, mme a fumana Filipi. A re ho yena: “Ntatele!”
44Filipi e ne e le wa Bethesaida, e leng motse wa habo Andrease le Petrose. 45Filipi a fumana Nathanaele, mme a re ho yena: “Re fumane eo Moshe a ngotseng ka yena Molaong, le baporofeta ba ngotseng ka yena, e leng Jesu, mora Josefa wa Nasaretha.”
46Nathanaele a re ho yena: “Na ho na le ho molemo ho ka tswang Nasaretha?”
Filipi a re ho yena: “Tloo, o bone.”
47Jesu a bona Nathanaele a etla ho yena, a bua ka yena: “Bonang Moiseraele wa nnete, eo ho se nang mano ho yena!”
48Nathanaele a mmotsa, a re: “O ntsebella kae?”
Jesu a mo araba, a re: “Ke o bone pele Filipi a o bitsa o le katlasa sefate sa feiye.”
49Nathanaele a mo araba, a re: “Rabbi, o Mora wa Modimo, o Kgosi ya Iseraele.”
50Jesu a mo araba, a re: “Na o dumela kahobane ke o boleletse hore ke o bone tlasa sefate sa feiye? O tla bona tse kgolo ho feta tsena.” 51A re ho yena: “Kannetenete, ke a le bolella, le tla bona lehodimo le bulehile, mme mangeloi a Modimo a nyoloha, a theohela hodima Mora Motho.”#Tshim. 28:12


text:
Bebele e re eng ka ho becha? Na ho becha ke sebe?
Pōtso: "Bebele e re eng ka ho becha? Na ho becha ke sebe?"
Karabo: Ho becha ho ka hlalosoa e le “ho bapala fupe ka le fe ka chelete e le ka morero oa ho e ngatafatsa.” Bebele ha e hanyetsane le ho becha ka mokhoa o totobetseng. Bebele ea re hlokomelisa, leha ho le joalo, hore lerato la leruo ke motso oa libe tsohle (I Timothea 6:10; Ba-Heberu 13:5). Lentsoe la Molimo le re khothalletsa ho nena mekhoa ea ho leka ho “rua kapele” (Liproberbia 13:11; 23:5; Moeklesia 5:10). Ho becha ho tlisoa ke lerato la chelete, ‘me ntle le khanyetso, ho etsa hore motho a nahane hore a ka rua kapele.
Phoso e hokae ka ho becha? Ho becha ke taba e thata hobane ha etsoa ka makhetlo a itseng, ke tšenyo ea chelete, feela ha e “litšila”. Batho ba senya chelete linthong tse ngata. Ho becha ha hoa fapana le ho shebella setšoantšo, ho ja lijo tse theko e phahameng haholo, kapa ho reka ntho e se nang thuso. Ho re chelete e ntse e senngoa linthong tse ngata, ha ho bolele hore ho becha ho lokile. Chelete ha ea tšoanela ho senngoa feela. Chelete e se nang mabaka ka nako eo, e tšoanetse ho bolokeloa nako e tlang kapa e fanoe ho phetha mesebetsi ea Molimo – ho se ke hoa bechoa ka eona.
Ho becha ka Bebeleng: Leha e le mona Bebele e sa bue ka ho hlaka ka ho becha, e bua ka lipapali tsa “lehlohonolo” kapa tsa “monyetla”. Mohlala, ho laola ka lotho ho sebelisitsoe ho Levitike ha ho khethoa lipakeng tsa liphooko tse peli e le hore ho laola ho tle ho ntše eo e leng ea Jehova, le eo e leng ea Asasele. Joshua o ile a abela merabe e fapaneng linaha ka ho li laola ka lotho. Nehemia o laotse ka lotho hore na ke bo mang ba tlang ho phela kahare ho marako a Jerusalema ‘me na ke bo mang ba tlang ho ba kantle. Baapostola ba laola ka lotho hore na ke mang ea tlang ho nka sebaka sa Judase. Liproverbia 16:33 e re, “Lotho e pjatlanngoa kobong; empa se boleloang ke eona se tsejoa ke Jehova feela.” Ha ho moo lotho e sebelisitsoeng bakeng sa boithabiso kapa e hlahisoa e le ntho e amohelehang sebakeng sa balateli ba Molimo.
“Casino” le fafi (lottery): “Casino” li sebelisa mekhoa e mengata ea papatso e le ho ka hohela ba bechang ho bapala ka chelete e ngata. Hangata ba fana ka bojoala ba theko e holimo kapa ba fane ka bona mahala, ho khothalletsang botaoa ‘me ha motho a se a tahiloe e be o etsa liqeto tse bōthoto. Ntho e ‘ngoe le e ‘ngoe ka Casinong e entsoe ho nka chelete ka bongata ‘me e sa fane ka letho kamor’a moo, ntle le ho fana ka thabo e sa eeng kae. Lifafi (Fafi e ka hlalosoa e le mofuta o mong oa ho becha) li leka ho itlhahisa e le mokhoa oa ho thusa thutong ea bana le / kapa linthong tsa sechaba. Leha ho le joalo, boithuto bo bontša hore beng ba lifafi ke batho ba ke keng ba sebelisa chelete ea bona bakeng sa ho reka tekete ea fafi. Taba ea hore u tla “rua kapele” ke eona taba e hohelang ba hlokang chelete. Menyetla ea ho atleha e fokola haholo, ho qetellang ka ho senyeha ha maphelo a batho ba bangata.
Hobaneng lichelete tsa fafi li sa thabise Molimo: Batho ba bangata ba re ba bapala fafi e le hore ba tle ba fane ka chelete eo kerekeng, kapa nthong e ‘ngoe ea morero o motle. Leha e le mona ho etsa joalo e ka ba taba e ntle, ba fokolang ka palo ba sebelisa chelete eo ba e fumaneng fafing molemong oa litaba tsa Molimo. Boithuto bo boetse bo bontša hore, lilengoana ha morao, batho bana ba ileng ba tšoara fafi, ba qetella ka ho futsaneha haholo ho feta kamoo ba neng ba le kateng pele. Ba fokolang ka palo, haeba bae ba be teng, ba fana ka chelete eo nthong e ‘ngoe e molemo. Ho feta moo, Molimo ha a batle chelete ea rōna ho tšehetsa morero oa Hae lefatšeng. Liproverbia 13:11 e re, “Maruo a batliloeng ka mano a tla ‘ne a qephe; empa ea a bokellang ka ho sebetsa, o tla ateloa ke ‘ona.” Molimo o moholo ‘me o tla fana sebakeng sa litlhoko tsa kereke ka mekhoa e lokileng. Na Molimo a ka thabisoa ke ha a fuoa chelete e fumanoeng ka ho rekisa lithethefatsi, kapa e utsoitsoeng? Molimo ha a batle le eona eo e “utsoitsoeng” bafutsaneng ka ho ba fa maikutlo a hore ba ka rua kapele ha ba bapala fafi.
I Timothea 6:10 e re bolella hore, “Hobane lerato la leruo ke motso oa libe tsohle; ba bang ka ho lakatsa ba khelohile tumelo, ‘me ba itlhabile ka mahlomola a mangata.” Ba-Heberu 13:5 e re, “Ketso tsa lōna li hloke takatso ea ho rua; le kholoe ke tseo le nang le tsona; hobane Molimo ka sebele o itse: Nke ke ka u tlohela, nke ke ka u lahla.” Mattheu 6:24 e re, “Ha ho motho ea ka tsebang ho sebeletsa marena a mabeli: hobane o tla hloea e mong, a rate e mong, kapa o tla khomarela e mong, a nyelise e mong. Le ka sitoa ho sebeletsa Molimo le Mamona.”
Khutlela leqepheng la lehae la
Sesotho
Bebele e re eng ka ho becha? Na ho becha ke sebe?


text:
Laboraro, la 25 November
Ho fihlela nka bolela letsoho la hao molokong, ke bolele ka matla a hao.—Pes. 71:18.
Kaha ke khale u le Mokreste, u na le menyetla eo ba bang ba se nang eona. U ka ruta bacha seo u ithutileng sona ho Jehova. U ka matlafatsa ba bang ka hore u ba phetele liphihlelo tse thabisang tseo u bileng le tsona ha u ntse u sebeletsa Molimo. Morena Davida o ile a rapella monyetla o joalo, joalokaha ho bontšoa temaneng ea kajeno. U ka etsa’ng ho arolela ba bang bohlale boo u bo bokeletseng ho theosa le lilemo? Na u ka memela bacha ba sebeletsang Molimo ha hao hore le tl’o thabela botsoalle bo hahang? Na u ka ba kōpa hore ba tsamaee le uena tšebeletsong ea Bokreste e le hore ba bone thabo eo u bang le eona ha u sebeletsa Jehova? Elihu oa mehleng ea boholo-holo o ile a re: “Matsatsi a lokela ho bua, lilemo tse ngata ke tsona tse lokelang ho tsebahatsa bohlale.” (Jobo 32:7) Moapostola Pauluse o ile a khothalletsa basali ba Bakreste ba hōlileng hore ba khothatse ba bang ka mantsoe le ka liketso. O ile a ngola a re: “Basali ba hōlileng . . . e be mesuoe ea se molemo.”—Tite 2:3. w14 1/15 4:4, 5
Labone, la 26 November
Le [be] mehlala ho mohlape.—1 Pet. 5:3.
Ka mor’a hore moapostola Petrose a eletse baholo ba phutheho hore ba se ke ba rena ka thata ho ba behiloeng tlhokomelong ea bona, o ile a ngola mantsoe a ka holimo. Moholo a ka behela mohlape mohlala joang? Nahana ka litšoaneleho tse peli tseo motho ea batlang ho “hahamalla boemo ba molebeli” a lokelang ho li finyella. O lokela ‘ho hlaphoheloa kelellong’ ’me ‘a okamele ba ntlo ea hae ka mokhoa o motle.’ Haeba moholo a na le lelapa, o lokela ho le okamela ka tsela e behang mohlala, kaha “haeba ka sebele motho leha e le ofe a sa tsebe ho okamela ba ntlo ea hae, o tla hlokomela phutheho ea Molimo joang?” (1 Tim. 3:1, 2, 4, 5) E le hore motho a tšoanelehele ho ba molebeli, o lokela ho hlaphoheloa kelellong, ke hore a utloisise ka ho hlaka melao-motheo ea Mangolo ’me a e sebelise bophelong. O lokela ho laola maikutlo, ’me a se ke a potlakela ho ahlola lintho. Ha baholo ba na le litšobotsi tsena, seo se etsa hore ba bang ka phuthehong ba ba tšepe. w13 11/15 5:13
Labohlano, la 27 November
Ka eena re na le tokollo ka thekollo ka mali a eo.—Baef. 1:7.
Ho ikhopotsa Paseka ea Bajuda e ne e le karolo ea Molao oa Moshe, ’me ha re tlas’a Molao oo. (Bar. 10:4; Bakol. 2:13-16) Ho e-na le hoo, ho na le ketsahalo e ’ngoe eo re e nkang e le ea bohlokoa, e leng lefu la Mora oa Molimo. Leha ho le joalo, lintho tse ling tse neng li etsoa nakong ea Paseka e qalileng morao koana Egepeta li re ruta ho hong. Mali a konyana a ileng a fafatsoa likoseneng le karolong e ka holimo ea monyako a ile a sebelisetsoa ho sireletsa bophelo. Kajeno ha re etsetse Molimo mahlabelo a liphoofolo. Empa ho na le sehlabelo se molemo le ho feta se ka etsang hore batho ba phele ka ho sa feleng. Moapostola Pauluse o ile a ngola ka “phutheho ea matsibolo a ngolisitsoeng maholimong.” Ntho e etsang hore Bakreste bao ba tlotsitsoeng ba tsoele pele ba phela ke “mali a ho fafatsa,” e leng mali a Jesu. (Baheb. 12:23, 24) Bakreste ba nang le tšepo ea ho phela ka ho sa feleng lefatšeng le bona ba itšetlehile ka mali ao hore ba lule ba phela. Ba lokela ho lula ba ikhopotsa tšepiso ena e hlahang mantsoeng a temana ea kajeno. w13 12/15 3:17, 18


text:
Boleng ba Molimo ke bo feng? Molimo o joang?
Pōtso: "Boleng ba Molimo ke bo feng? Molimo o joang?"
Karabo: Litaba tse monate, ha re ntse re leka ho araba pōtso ena, ke hore ho na le tse ngata tseo re ka li fumanang ka Molimo! Ba tlang ho hlahloba tlhaloso ena ba tla hlokomela hore ho molemo ho e bala kaofela; e be ba khutlela morao ho ea sheba tse ling tsa litemana ka Bebeleng e le ho ka fumana tlhaloso e batsi. Ho bala litemana ho tsoa Bebeleng ho bohlokoa haholo, kaha ntle le matla a Bebele, pokello ena ea mantsoe e ka ba maikutlo a motho feela; ‘me ho tla be ho sa nepahala ha e sebelisoa e le ‘ngoe ho ka utloisisa Molimo (Jobo 42:7). Ho re ho bohlokoa ho rōna ho leka ho utloisisa hore na Molimo o joang e tla be e le ho sheba litaba ka mokhoa o fokolang! Kaha ho se atlehe ho ka ‘na hoa etsa hore re iketsetse, re lelekise, ‘me re khumamele melimo ea bohata khahlanong le takatso ea hae (Exoda 20:3-5).
Ke feela seo Molimo a khethileng ho se senola ka eena se ka tsejoang. E ‘ngoe ea boleng ba Molimo kapa matšoao ke “khanya”, ho bolelang hore O’a itlhahisa ka litaba tsa hae (Esaia 60:19, Jakobo 1:17). ‘Nete ea hore Molimo o Itšenotse e se ke be ea tlolisoa mohlo holimo, e le hore ho se ke be ha etsahala hore ho be le e mong oa rōna ea ka hlōloang ke ho kena phomolong ea oona (Ba-Heberu 4:1). Tlholeho, Bebele, le Lentsoe le entsoeng nama (Jesu Kreste) li tla re thusa ho tseba hore na Molimo o joang.
Ha re qale pele ka ho utloisisa hore Molimo ke ‘Mopi oa rōna ‘me re karōlo ea lihloliloeng tsa hae. Molimo o itse motho o entsoe ka setšoantšo sa hae. Motho o kaholimo ho lihloliloeng tsohle ‘me o filoe matla a ho busa holim’a tsona. Tlholeho e thunthelitsoe ke ‘ho sitoa’, che le ha ho le joalo, e ntse e fana ka leseli la mesebetsi ea hae (Genese 3:17-18; Ba-Roma 1:19-20). Ha re sheba boholo, botle, le tlhatlhamano ea tlholeho, re tla elelloa botle ba Molimo.
Ho bala ka a mang a mabitso a Molimo, ho ka re thusa lipatlisisong tsa rōna tsa hore na Molimo o joang. Mabitso ao ke ana:
Elohim - Ea matla, Ea moholo (Genese 1:1)
Adonai – Morena, e le sesupo sa likamano tsa Mookameli ho mohlanka oa hae (Exoda 4:10,13)
El Elyon - O holimo-limo, ea matla ‘ohle (Genese 14:20)
El Roi – Ea matla ‘ohle Ea bonang (Genese 16:13)
El Shaddai – Molimo o matla ‘ohle (Genese 17:1)
El Olam – Molimo oa ka mehla eohle (Esaia 40:28)
Yahweh – Morena “Ke ‘na” Ea-leng-teng”, ho bolelang hore ea tla ba teng ka ho sa feleng (Exoda 3:13,14)
Re tla tsoela-pele ho hlahloba haholo ka boleng ba Molimo; Molimo o phela ka ho sa feleng, ho bolelang hore ha a na qalo ‘me boteng ba hae bo ka se fele. Ha a shoe, ke oa ka mehla (Deuteronoma 33:27; Pesaleme ea 90:2; I Timothea 1:17). Molimo ha a fetohe; hona ho bolela hore Molimo o tšepahala ka hohle-hohle (Malakia 3:6; Numere 23:19; Pesaleme ea 102:26,27). Ha ho ea kang eena ka mesebetsi le ka boeena; ha a lekanngoe ‘me o lokile (II Samuele 7:22; Pesaleme ea 86:8; Esaia 40:25; Mattheu 5:48). Molimo ha a lekanngoe, ho bolelang hore o tebile, ha a hlalohanngoe, litsela tsa hae li ka se fihleloe ka hohle-hohle (Esaia 40:28; Pesaleme ea 145:3; Ba-Roma 11:33,34).
Molimo o lokile, ho bolelang hore ha a hlomphe batho hoo a ka bang a ba le khethollo (Deuteronoma 32:4; Pesaleme ea 18:30). Molimo o matla ‘ohle, ho bolelang hore o matla a maholo; a ka etsa eng kapa eng e mo thabisang, le ha ho le joalo liketso tsa hae li tla ipapisa le seo a leng sona (Tšenolo 19:6; Jeremia 32:17,27). Molimo o hohle, ho bolelang hore o lutse a le teng, hohle; sena ha se bolele hore Molimo ke ntho e ‘ngoe le e ‘ngoe (Pesaleme ea 139:7-13; Jeremia 23:23). Molimo o tseba tsohle, ho bolelang hore o tseba tse fetileng, tsa joale le tse tlang, le seo re se nahanang ka linako tsohle; kaha a tseba tsohle toka ea hae o e aba ka mokhoa o se nang leeme.
Molimo o ‘notši, ha ho bolele feela hore ha ho e mong, empa le hore ke eena feela ea ka khonang ho fihlela litlhoko le litabe-tabelo tsa lipelo tsa rōna, ‘me eena a ‘notši o lokeloa ke hore re mo khumamele le hore re itelle eena (Deuteronoma 6:4). Molimo o lokile, ho bolelang hore Molimo a ke ke be a tlolisa mohlo liketso tse fosahetseng; ke ka lebaka la ho loka ha hae, e le hore libe tsa rōna li tle Ii tšoareloe, Jesu a ileng a tlameha ho feta tlasa kahlōlo ea Molimo nakong eo libe tsa rōna li neng li behiloe holim’a hae (Exoda 9:27; Mattheu 27:45-46; Ba-Roma 3:21-26).
Molimo o’a busa, ho bolelang hore o phahame; lihloliloeng tsohle tsa hae li behiloe ‘moho, li tsebang kapa li sa tsebeng, li ka se eme pele merero ea hae (Pesaleme ea 93:1; 95:3; Jeremia 23:20). Molimo ke moea, ho bolelang hore a ka se bonoe (Johanne 1:18; 4:24). Molimo ke boraro, ho bolelang hore o hararo bonngoeng ba hae, o mong ka boeena, o’a lekana ka matla le poko. Hlokomela hore temaneng ea pele eo re buileng ka eona “lebitso” leo le bonngoeng le ha e le hore le hlalosa Batho ba bararo – “Ntate, Mora, le Moea o Halalelang” (Mattheu 28:19; Mareka 1:9-11). Molimo ke ‘nete, ho bolelang hore o lumellana le sohle seo a leng sona, o tla lula a sa silafalehe ‘me a ka se etse leshano (Pesaleme ea 117:2; I Samuele 15:29).
Molimo o’a halalela, ho bolelang hore a ka se silafatsoe ‘me o khahlanong le litšila. Molimo o bona bobe bohle, ‘me bo’a mo khopisa; ho hlola ho boleloa ka mollo le ho halalela litemaneng tsa Bebele. Molimo o hlalosoa e le mollo o chesang haholo (Esaia 6:3; Habakuke 1:13; Exoda 3:2,4,5; Ba-Heberu 12:29). Molimo o mohau – sena se ka kenyelletsa ho loka ha hae, lereko, mosa, le lerato – e leng mantsoe a fanang ka leseli ka ho loka ha hae. Ha e ne e se ka mohau oa Molimo hoa bonahala hore, ho latela boleng ba hae ho ne ho se na moo re ka kenang teng. Ka lehlohonolo, ha ho joalo, kaha a lakatsa ho tseba e mong le e mong oa rōna ka botlalo (Exoda 34:6; Pesaleme ea 31:19; I Peterose 1:3; Johanne 3:16: Johanne 17:3).
Hona e bile feela mokhoa o bobebe oa ho leka ho araba pōtso ea boemo ba Molimo. Tsoela-pele ho khothalla ho mo batla hle (Jeremia 29:13).
Khutlela leqepheng la lehae la
Sesotho
Boleng ba Molimo ke bo feng? Molimo o joang?


text:
Lesotho
Lesotho ke naha e boroa ho Afrika e teetsoeng hare ke naha ea Afrika Boroa. Motse-moholo oa eona ke Maseru. Baahi ba Lesotho ba ka balloa ho 2 067 000 (2009). Ho buuoa Sesotho 'me le baahi ba teng ke Basotho. Lesotho ke setho sa Machaba A Kopaneng - (Commonwealth).
Contents
- 1 Hisetori
- 2 Thuto ya lefatshe
- 3 Thuto ya tsa moruo
- 4 Baahi
- 5 Lipoloti
- 6 Tikoloho
- 7 Setso
Hisetori[edit | edit source]
Lesotho la mehleng ena leseng le bitswa Basutoland, le hlaheletse le le leng tlasa morena Moshoeshoe I ka 1822. Moshoeshoe Mora wa Mokhachane, mohale e monyane wa Bakoteli, o qadile hoba kgosi ka selemo sa 1804. Pakeng tsa selemo sa 1821 le 1823 baile ba phuthuluha thabeng tsa Butha-Buthe, ho kenyeleditswe le bahale ba mehleng kgahlano le Lifaqane le mohlabani e moholo Shaka Zulu ka selemo sa 1818 le 1828.
Ketsahalong tsa kgalekgale ho bonahetse hona le dikgohlano pakeng tsa balwanedi ba (British) BRITANI le maDatjha ho ileng ha baka merusu ho baitseki ba (Cape Colony) holatela ntwa ebileng teng ka lebaka la maFora le maDatjha, ka (BRITANI) BRITISH ka selemo sa 1795. Lehaholejwalo ba amahangwa diketsahalong tseo ke Senqu le ba Orange Free State. Moshoeshoe I oile a mema batho hotswa naheng tse ding hotla fana ka tshebeletso, eleng Thomas Arbousset, Eugène Casalis le Constant Gosselin hotswa Paris hotla fana ka lentswe metseng le sebakeng sa Morija hotisa tumelo le hofana ka mesebetsi ya ho ngola ka motjhini ka puo ya Sesotho pakeng tsa selemo sa 1837 hoisa 1855. Casillas eleng letsoho la phetolo ya puo le mofani wa dikeletso naheng tsa matjhaba.o ile aba le seabo phumantshong ya dithunya kgahlano le EUROPEANS le batho ba GRIGUA.
Lifaqane[edit | edit source]
Basutoland[edit | edit source]
'Muso oa Lesotho[edit | edit source]
Thuto ya lefatshe[edit | edit source]
Litereke tsa Lesotho[edit | edit source]
Lesotho lena le di setereke tse mashome,setereke ka seng sena le botsamaisi, mme sena le motsemoholo wa sona.
Metse ea Lesotho[edit | edit source]
Dinoka tsa Lesotho[edit | edit source]
Dithaba tsa Lesotho[edit | edit source]
Lewatle le Atlantiki[edit | edit source]
- Senqu
Thuto ya tsa moruo[edit | edit source]
- Bolemi - poone, koro, dikgomo.
Baahi[edit | edit source]
Lesotho lena le palo ya batho ba ka lekanyetswang hoba 2,067,000. Dipalopalo tsa batho ba Lesotho dika balwa ho diporesente tse 25% dibakeng tsa ditoropong,athe haele metseng le mahaeng ekaba diporesente tse kabang mashome a supileng le metso e mehlano.
Lipoloti[edit | edit source]
Mokga wa Lesotho wa palamente kapa tsamaiso ya ditokelo tsa puso.
Dikamano tsa melata[edit | edit source]
Tulo ya geokerafi ya Lesotho e etsa hobe thata ntshetsopele ya naha ka sepolotiki le muruong wa naha ya Afrika Borwa.
- Palamente ea Lesotho.
- Senate ea Lesotho.
Tikoloho[edit | edit source]
Setso[edit | edit source]
Tumelo[edit | edit source]
Tumelo yabo Kreste ke yona edi hulang pele ka hara Naha ya Lesotho.
- Kereke ea Evangeli Lesotho e Boroa ho Afrika
Sengolwa[edit | edit source]
Diaparo[edit | edit source]
Mmino wa Lesotho[edit | edit source]
Diletswa tsa mmino wa setso tse kenyeletsang lekolulo, eleng mofuta wa seletswa se letswang ke bashanyana naheng, setolotolo eleng seletswa se letswang ke banna ka melomo ya bona,le seletswa sa basadi e leng thomo.
Mepheo[edit | edit source]
Mepheo ya Lesotho ho kenyelleditswe leya setso ekgelositswe ke manyasemane.
Ntlo[edit | edit source]
Ntlo ya setso e hauweng ka jwang ke Mokhoro.


text:
Banjo #1: bada ding ding ding ding ding ding diiing...
Banjo #2: bada ding ding ding ding ding ding diiing...
Banjo #1: ding ding ding ding ding ding ding ding...
Banjo #2: ding ding ding ding ding ding ding ding...
Banjos #1 & #2 ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding
Ding.
Hey, Cindy S. and btchelicious: Bada ding ding ding.


text:
Ho etsahala eng kamora lefu?
Pōtso: "Ho etsahala eng kamora lefu?"
Karabo: Pōtso ea hore na ho etsahala eng kamora lefu e ka ferekanya. Bebele ha e hlakise hore na batho ba tla fihla bophelong bo sa feleng neng. Bebele e re bolella hore kamora ho shoa, motho o nkeloa leholimong kapa liheleng ho latela hore na o amohetse Kreste e le Mopholosi oa hae kapa che. Bakeng sa balumeli, kamora lefu, ho bolela ho ba sieo ‘meleng ‘me u ba le Morena (II Ba-Korinthe 5:6-8; Ba-Filipi 1:23). Bakeng sa ba sa lumelang, kamora lefu, ho bolela kotlo e sa feleng Liheleng (Luka 16:22-23).
Ke mona moo ho ka ferekanyang hore na ho etsahala eng kamora lefu. Tšenolo 20:11-15 e hlalosa bohle ba Liheleng ba lahleloa letšeng la mollo. Kahoo, ho bonahala e ka ho fihlela tsoho ea ho qetela, kamora lefu motho o lula Leholimong kapa Liheleng tsa “nakoana”. Hore na motho o ea hokae bakeng sa bophelo bo sa feleng ho ka se fetohe. Ho na le nako eo kamora lefu, ba lumetseng ba tlang ho isoa Leholimong le Lecha le Lefatšeng le Lecha (Tšenolo 21:1). Ho na le nako eo kamora lefu, ba sa lumelang ba tlang ho lahleloa letšeng la mollo (Tšenolo 20:11-15). Tsena ke libaka tsa ho qetela moo batho bohle ba eang teng – ho latela hore na ba ne ba tšepa Jesu Kreste feela bakeng sa pholoso libeng tsa bona.
Khutlela leqepheng la lehae la
Sesotho
Ho etsahala eng kamora lefu?


text:
Moralo oa pholoho ke eng?
Pōtso: "Moralo oa pholoho ke eng?"
Karabo: Na u lapile? E seng tlala ea ‘mele, empa na u na le tlala ea ho hong haholo bophelong? Na ho na le ho hong ka hare-hare ho uena ho sitoang ho khotsofatseha? Haeba ho joalo, Jesu ke eena tsela! Jesu o itse, “Ke ‘na bohobe ba bophelo ea tlang ho ‘na a ke ke a lapa, ‘me a ke ke a nyoroa le ka mohla o le mong” (Johanne 6:35).
Na u ferekane? Ha u fumane tsela kapa sepheo bophelong? Na ho bonahala eka ho na le motho ea timmeng mabone ‘me ha u fumane khanya? Haeba ho joalo, Jesu ke eena tsela! Jesu o phatlalalitse, “Ke ‘na leseli la lefatše; ea ntatelang a ke ke a tsamaea lefifing, empa o tla ba le leseli la bophelo” (Johanne 8:12).
Na u ikutloa e ka u koalletsoe kantle ho bophelo? Na u lekile menyako e mengata, ‘me ua fumana ka hare ho sena letho? Na u ntse u batla monyako o isang bophelong bo khotsofatsang? Ha eba ho joalo, Jesu ke eena tsela. Jesu o phatlalalitse a re, “Ke ‘na monyako; ekare ha motho a kena ka ‘na, o tla bolokeha; o tla ‘ne a kene, a ‘ne a tsoe, a bone makhulo” (Johanne 10:9).
Na batho ba bang ba u soabisa kamehla? Na likamano tsa hao li hloka botebo ‘me ha li na tiisetso? Na ekare batho ba bang ba nka monyetla ka uena? Haeba, ho joalo Jesu ke eena tsela! Jesu o itse, “Ke ‘na molisa ea molemo; molisa ea molemo o beela linku bophelo ba hae…Ke ‘na molisa ea molemo, ke tseba linku tsa ka le linku tsa ka lia ntseba” (Johanne 10:11,14).
Na u tšoenngoa ke hore na ho etsahala eng kamor’a bophelo boo? Na u khathetse ke ho phelela lintho tse bolang kapa tse bang mafome? Na ka nako tse ling u belaetsoa ke ho re na bophelo bo na le moelelo? Na u batla ho phela kamor’a lefu? Ha eba ho joalo, Jesu ke eena karabo! Jesu a phatlalalitse, “Ke ‘na tsoho le bophelo; ea lumelang ho ‘na leha a shoele, o tla phela. E mong le e mong ea phelang, ‘me a lumetse ho ‘na, a ke ke a shoa” (Johanne 11:25-26).
Tsela ke e feng? ‘Nete ke e feng? Bophelo ke bo feng? Jesu a araba, “Ke ‘na tsela, le ‘nete, le bophelo; ha ho motho ea ka tllang ho Ntate, ha e se ka ‘na” (Johanne 14:6).
Tlala eo u e utloang ke ea moea, ‘me e ka khotsofatsoa feela ke Jesu. Jesu ke eena feela ea ka tlosang lefifi. Jesu ke monyako o isang bophelong bo khotsofatsang. Jesu ke molisa le motsoalle eo e sa leng u mo batla. Jesu ke bophelo – lefatšeng lena, le le tlang ho tla. Jesu ke tsela ea pholoho.
Lebaka le etsang hore u ikutloe u lapile, lebaka le etsang hore ho bonahale e ka u lahlehile lefifing, lebaka leo u sa fumaneng moelelo bophelong, ke la hore o arohane le Molimo. Bebele e re bolella hore bohle re sitetsoe Molimo, ‘me ka hona re arohantsoe le Molimo (Moeklesia 7:20; Ba-Roma 3:23). Sekheo seo u se utloang pelong ea hao ke sa Molimo ea sieo bophelong ba hao. Re bopetsoe ho ba le likamano le Molimo. Ka lebaka la sebe, re arohane le likamano tseo. Ka ho fetisisa, sebe sa rōna se tla etsa hore re arohane le Molimo ka ho sa feleng, bophelong bona le bo tlang (Ba-Roma 6:23; Johanne 3:36).
Bothata boo, bo ka felisoa joang? Jesu ke tsela! Jesu o nkile sebe sa rōna (2 Ba-Korinthe 5:21). Jesu o shoele sebakeng sa rōna (Ba-Roma 5:8), a nka kahlolo e re lokelang. Matsatsi a mararo kamora moo, a tsoha bafung, a pakahatsa tlhōlo ea hae holim’a sebe le lefu (Ba-Roma 6:4-5). Hobaneng ha a entse see? Jesu o arabile potso eo ka boeena, “Ha ho motho ea nang le lerato le fetang la ea tellang metsoalle ea hae bophelo ba hae” (Johanne 15:13). Jesu o re shoetse hore re phele. Ha re bea tumelo ea rōna ho Jesu, re tšepa hore ho shoa ha hae e bile tefo ea libe tsa rōna – libe tsohle tsa rōna li tšoaretsoe le ho hlatsuoa. ‘Me tlala ea rōna ea moea e tla khotsofatsoa. Mabone a tla bonesoa. Re tla fumana monyako o isang bophelong bo khotsofatsang. Re tla tseba motsoalle oa ‘nete le molisa ea molemo. Re tla tseba hore re tla fumana bophelo kamora lefu – bophelo ba ho tsohela leholimong le ho ba le Jesu ka ho sa feleng.
“Hobane Molimo o ratile lefatše hakalo, o bile oa le nea Mora oa oona ea tsoetsoeng a ‘notši; hore e mong le e mong ea lumelang ho eena, a se ke a timela, a mpe a be le bophelo bo sa feleng” (Johanne 3:16).
Na u entse qeto ea ho ba le Kreste ka lebaka la seo u se balileng moo? Ha eba ho le joalo, penya ho “Ke amohetse Kreste kajeno.”
Khutlela leqepheng la lehae la
Sesotho
Moralo oa pholoho ke eng?